title: Undefeatable

text: Undefeatable on saanut internetissä kulttimainetta sekä juonensa että toteutuksensa kömpelyyden vuoksi. Elokuva tunnetaan lähinnä nelisen minuuttia kestävästä loppukohtauksestaan, joka on internetissä levitessään saavuttanut kulttimainetta tahattoman koomisuutensa, hyvin epärealistisen ja runsaasti huutamista sisältävän taistelutyylinsä, väkivaltaisuutensa, ylinäyttelemisensä ja klišeisen dialoginsa ansiosta. "Arveluttavien elokuvien ystävät", joka on "arveluttaviksi" kutsumiensa, yleisesti huonoina pidettyjen elokuvien tietokanta on nostanut Undefeatablen sijalle yhdeksän omassa parhaiden elokuvien listassaan.


title: Undefeatable

text: Allmovien kriitikko Jeremy Wheeler kirjoittaa: ""Katsojaa odottaa hippunen absurdia riemua liki jokaisessa elokuvan minuutissa; Undefeatablessa piilee "nyrkkiä naamaan" -viihteen helmi."" Loppukohtausta Wheeler kuvaa "hulvattomaksi".* Useiden arvostelujen keskiarvo


title: Undefeatable

text: Alla oleva lista näyttelijöistä ei ole täydellinen, vaan siinä on vain kaikkein keskeisimpien roolien esittäjät.Lähde: IMDb


title: Matti Tikkanen

text: Matti Tikkanen voi tarkoittaa seuraavia henkilöitä:


title: WRC 3

text: WRC 3: The Official Game of the FIA World Rally Championship (lyhyesti WRC 3) on vuonna 2003 Evolution Studiosin kehittämä ralliaiheinen ajopeli. WRC 3 on pelisarjansa kolmas peli ja siinä pelaaja pääsee ajamaan vuoden 2003 kaikilla WRC-autoilla ja ajamaan kaikissa vuoden 2003 virallisissa WRC-kohteessa. Pelissä pystyy myös avaamaan lukittuja erikoisversioita ja Extreme-autoja joilla pelaaja voi ottaa osaa mestaruuskauteen. Peliä tehtiin vain PlayStation 2 -pelikonsolille. Pelistä löytyivät myös kaikki vuoden 2003 tehdaskuljettajat Colin McRaeta lukuun ottamatta.


title: WRC 3

text: Pelissä on valittavissa seitsemän WRC-autoa: Peugeot 206 WRC, Citroën Xsara WRC, Ford Focus WRC, Subaru Impreza WRC, Mitsubishi Lancer WRC ja Škoda Fabia WRC.


title: WRC 3

text: Pelissä on 14 erilaista WRC-kohdetta ja nämä ovat: Monaco, Ruotsi, Turkki, Uusi-Seelanti, Australia, Kypros, Argentiina, Kreikka, Saksa, Suomi, Ranska, Italia, Espanja ja Wales.


title: Mecachrome

text: Mecachrome on tekniikkaan erikoistunut yritys, joka valmistaa tuotteita muun muassa ilmailuun, autoteollisuuteen- ja moottoriurheiluun.


title: Mecachrome

text: Vuonna Mecachromesta tuli Formula 1 -sarjan moottorintoimittaja, kun vanhat Renault'n moottorit nimettiin Mecachromeiksi. Moottorilla ajettiin kolme palkintosijaa. Mecachrome on toimittanut GP2-sarjaan moottorit vuodesta 2005 lähtien ja vuonna 2017 uudelleen nimettyyn Formula 2 -sarjaan.


title: Sardiniandoggi

text: Dogo Sardesco eli "sardiniandoggi" on italialainen koirarotu. Se tunnetaan kotimaassaan paremmin nimellä Cani Pertiatzu.


title: Sardiniandoggi

text: Koiran paino vaihtelee 35 kilogrammasta (pieni narttu) jopa 50 kilogrammaan (isokokoinen uros) ja säkäkorkeus 55 senttimetristä 65 senttimetriin. Turkin väri on aina brindle eri sävyissä.


title: Sardiniandoggi

text: Sardiniandoggi on metsästys- ja vartiokoira, mutta sitä on käytetty myös sotakoirana. Se on erittäin vanha ja on säilynyt lähes muuttumattomana. Se on peräisin Sardinian saarelta.


title: Sardiniandoggi

text: Luonteeltaan koirarotu on rauhallinen, mutta myös samalla erittäin valpas ja jopa pelottava suorittaessaan vartiotehtäväänsä.


title: Sardiniandoggi

text: Rotua käytetään edelleen Italiassa ja muuallakin pitkälti puhtaasti työkoirana. Rodun jalostuksessa koiran ulkomuotoa tärkeämpää on tuoda koiran toimivuus esille työtehtävissään. Koiran siis tulee olla ennemminkin käytännöllinen kuin kaunis. Useimmat kasvattajat eivät myy koiraa vain seurakoiraksi tai pienen rivitalonpihan koristeeksi, eivätkä he anna koiria juuri kotimaansa ulkopuolelle. Rotua ei tapaa juuri muualla kuin Italiassa ja Espanjassa. Rotu ei luonteensa ja alkuperäisen käyttötarkoituksensa puolesta sovi seurakoiraksi eikä pieniin sisätiloihin.


title: Deutsche Oper am Rhein

text:
Deutsche Oper am Rhein on Düsseldorfin ja Duisburgin kaupunkien teatteri, jolla on pitkät perinteet kahden suurkaupungin yhteistyössä. Oopperan, operetin ja musikaalien ohella se esittää myös balettia. Sillä on Saksan suurin oopperan henkilökunta.
Naapurikaupungit tekivät 1955 sopimuksen oopperan muodostamisesta, sen ensimmäinen johtaja oli Hermann Juch. Teatterin ensimmäinen kausi alkoi 28. syyskuuta 1956. Oopperan historia alkaa vuodesta 1873, jolloin Düsseldorfiin alettiin rakentaa kaupunginteatteria.


title: Piet Sielck

text: Piet Sielck (s. 14. marraskuuta 1963) on saksalainen kitaristi ja laulaja. Hän soittaa power metal -yhtyeissä Iron Savior ja Savage Circus. Lisäksi Sielck omistaa Powerhouse-studion Hampurissa.


title: Piet Sielck

text: Sielck aloitti pianonsoiton kahdeksanvuotiaana. Kymmenen vuoden iässä hän siirtyi soittamaan ensin bassoa ja myöhemmin kitaraa.


title: Piet Sielck

text: Sielckin ensimmäinen yhtye oli hänen Kai Hansenin kanssa perustamansa Gentry. Vuonna 1982 Sielck lähti yhtyeestä ja työskenteli ensin teknikkona ja matkusti sen jälkeen vuodeksi Los Angelesiin. Palattuaan Yhdysvalloista hän aloitti uransa musiikkituottajana. Ensimmäinen albumi, jonka parissa hän työskenteli oli "Heading for Tomorrow". Kyseessä oli hänen vanhan ystävänsä Kai Hansenin yhtyeen, Gamma Rayn, esikoisalbumi. Gamma Rayn lisäksi hän on tehnyt yhteistyötä myös mm. Uriah Heepin, Saxonin ja Blind Guardianin kanssa.


title: Piet Sielck

text: Vuonna 1996 Sielck perusti oman yhtyeensä, Iron Saviorin. Yhtyeessä olivat mukana myös Kai Hansen ja Blind Guardianin sen aikainen rumpali Thomen Stauch. Stauch ja Hansen jättivät Iron Saviorin myöhemmin, mutta yhtye on edelleen olemassa.


title: Piet Sielck

text: Vuonna 2004 Sielck liittyi Thomen Stauchin uuteen Savage Circus -yhtyeeseen.


title: Johan Hantula

text: Johan Nestor Hantula (s.28. elokuuta 1896 Kortesjärvi - 12. kesäkuuta 1978) oli suomalainen jääkäriluutnantti. Hänen vanhempansa olivat maanviljelijä Johan Hantula ja Serafia Nuottimäki. Hänet vihittiin avioliittoon vuonna 1927 Maija Savolaisen kanssa.


title: Johan Hantula

text: Hantula kävi kansakoulun ja suoritti Miinanheittäjäkurssi Kenttätykistön kapitulanttikoulussa vuonna 1925 ja Taistelukoulun jalkaväkilinjan vuonna 1933.


title: Johan Hantula

text: Tämä kotitilaansa viljellyt maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoonan haupitsipatteriin. Hän suoritti vuonna 1917 Libaussa järjestetyn moottoripyöräkurssin.


title: Johan Hantula

text: Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 8. jääkäripataljoonan 3. komppaniaan Hän otti osaa taisteluihin Raudussa ja rajaseudulla.


title: Johan Hantula

text: Hän palveli sisällissodan jälkeen 4. Jääkärirykmentistä muodostetussa Jääkäripataljoona n:o 4:ssä, jonka nimi muuttui ensin Jääkäripataljoona n:o 2:ksi ja myöhemmin Pohjolan jääkäripataljoonaksi ja lopuksi Kajaanin sissipataljoonaksi. Hänet siirrettiin Kaartin jääkäripataljoonaan 1. huhtikuuta 1919. Armeijasta hän erosi 1. elokuuta 1919 ja liittyi Pohjois-Inkerin vapaajoukkoihin 7. marraskuu 1919 – 13. tammikuuta 1920 väliseksi ajaksi. Vapaajoukoista palattuaan hän toimi Kortesjärven suojeluskunnan paikallispäällikkönä 1. kesäkuuta 1920 – 5. tammikuuta 1921 välisen ajan. Armeijan palvelukseen hän palasi 21. lokakuuta 1924 ja sijoitettiin Keski-Suomen rykmenttiin, missä toimi vääpelinä 3. konekiväärikomppaniassa. Armeijasta hän erosi toistamiseen 20. lokakuuta 1926 ja siirtyi 2. helmikuuta 1927 rajavartioston palvelukseen ja hänet sijoitettiin Joensuun rajavartiostoon ja oli siellä ollut komppanianvääpelinä.


title: Johan Hantula

text: Hantula osallistui talvisotaan komppanian vääpelinä Erillis-Pataljoona 13:ssa ja osallistui taisteluihin Lieksan suunnalla. Välirauhan aikana hän toimi Jalkaväkirykmentti 43:ssa ja myöhemmin komppanianvääpelinä Rajavartiosto 4:ssä. Jatkosodan puhjettua hänet komennettiin panssarintorjuntajoukkueenjohtajaksi Kevyt osasto 4:ään, josta hänet siirrettiin vuonna 1941 Jalkaväenkoulutuskeskus 12:een. Jatkosodassa hän osallistui taisteluihin Korpiselässä, Kolatselällä, Saarimäessä, Hyrsylässä, Yläjoella ja Säämäjärvellä.


title: Johan Hantula

text: Sotien jälkeen Hantula palveli joukkueenjohtajana ja koulutusupseerina Rajavartiosto 3:ssa ja Rajakoulussa vuoteen 1946 saakka, jolloin erosi vakinaisesta palveluksesta ja siirtyi KOP:n palvelukseen Turkuun.


title: Zürichin ooppera

text: Zürichin ooppera sijaitsee Zürichin keskustassa lähellä Bellevueta, Sveitsissä. Vuoteen 1964 se oli "Kaupunginteatteri. "Sen jälkeen se nimettiin "Oopperaksi". Teatteri avattiin 30. syyskuuta 1891 ja siellä on 1 100 katsojapaikkaa.


title: Zürichin ooppera

text: Zürichin oopperan intendenttinä toimii Andreas Homoki. Hänen edeltäjänsä oli Alexander Pereira, joka toimi tehtävässä vuodesta 1991 vuoteen 2012. Zürichin oopperan johtajana toimii Sophie de Lint ja baletin johtajana toimii Christian Spuck. Ennen Christian Spuckia baletin johtajana toimi Heinz Spoerli. Zürichin oopperan nykyinen ylikapellimestari on Fabio Luisi. Häntä edelsi ylikapellimestarin tehtävässä Daniele Gatti. Franz Welser-Möst oli Zürichin oopperan ylikapellimestari vuodesta 1995 vuoteen 2008.


title: Zürichin ooppera

text: Zürichin oopperaan on kiinnitetty muun muassa sellaisia laulajia kuin Elena Mosuc, Piotr Beczala ja Matti Salminen. Zürichin oopperassa ovat vierailleet lähes kaikki maailman merkittävät oopperatähdet. Zürichin oopperassa toimii myös kansainvälinen oopperastudio (International Opera Studio, IOS), jossa on opiskellut myös suomalaisia laulajia ja pianisteja.


title: Zürichin ooppera

text: Zürichin ensimmäinen suuri teatteri oli 10. marraskuuta 1834 avattu "Aktientheater".


title: Buren

text: Buren on kunta Alankomaissa, Gelderlandin provinssissa. Asukkaita kunnassa on 25 667 (31.12.2008) ja väestötiheys on 191 as./km². Kunnan pinta-ala on 142,93 neliökilometriä, josta vettä on 8,56 km². Burenin pormestarina toimii Klaas Tammes. Kunnan keskuspaikka on Maurik, jossa muun muassa kunnantalo sijaitsee.


title: Buren

text: Burenin naapurikunnat ovat Utrechtse Heuvelrug pohjoisessa, Rhenen koillisessa, Neder-Betuwe kaakossa, Tiel etelässä, Geldermalsen lounaassa sekä Wijk bij Duurstede ja Culemborg luoteessa.


title: Buren

text: Vanhin tunnettu lähde asutukselle Burenin kaupungin alueella on vuodelta 772. Ensimmäinen maininta Burenin alueella olleesta linnasta on vuodelta 1298. Buren sai kaupunkioikeudet vuonna 1395 Allard IV van Burenilta.


title: Buren

text: Burenin linna päätyi Alankomaiden kuningasperheen haltuun. Kuningatar Beatrix on itse asiassa Burenin kreivitär (). Vuosien 1804 ja 1883 välisenä aikana linna vähitellen purettiin.


title: Buren

text: Kaupunki (): Buren. Kylät (): Asch, Beusichem, Eck en Wiel, Erichem, Ingen, Kerk-Avezaath, Lienden, Maurik (kunnantalo), Ommeren, Ravenswaaij, Rijswijk, Zoelen ja Zoelmond. Pienet kylät (): Aalst, De Akker, Bontemorgen, De Bosjes, Den Eng, Essebroek, Ganzert, De Heuvel, Hoog Kana, Hoogmeien, Klinkenberg, Leutes, Luchtenburg, Lutterveld, De Mars, Meerten, Meertenwei, Ommerenveld, Tweesluizen, Zandberg, Zevenmorgen ja Zwarte Paard. Entiset kylät: Verhuizen.


title: Johan Harald

text: Johan Hugo Harald (14. maaliskuuta 1893 Kokkola – 22. marraskuuta 1919) oli suomalainen jääkärikapteeni. Hänen vanhempansa olivat kalastaja Johan Harald ja Johanna Källström.


title: Johan Harald

text: Harald kirjoitti ylioppilaaksi Kokkolan ruotsalaisesta yhteiskoulusta vuonna1913 ja liittyi Vaasalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1913–1914.


title: Johan Harald

text: Harald liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n pioneerikomppaniaan 31. elokuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Johan Harald

text: Harald saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Jääkärirykmentin 4. jääkäripataljoonan 5. komppaniaan, josta hänet siirrettiin myöhemmin 3. jääkäriprikaatin esikuntaan ja 15. huhtikuuta 1918 alkaen 6. Jääkärirykmentin 17. jääkäripataljoonan 2. komppanian päälliköksi. Hän otti osaa sisällissodassa taisteluihin Viipurin ympäristössä muun muassa Nuoraan kylän taisteluun.


title: Johan Harald

text: Harald palveli sisällissodan jälkeen 6. Jääkärirykmentistä muodostetussa Jääkäripataljoona n:o 6:ssa, jonka nimi muutettiin myöhemmin Jääkäripataljoona n:o 3:ksi. Hänet siirrettiin 12. heinäkuuta 1918 komppanianpäälliköksi Pioneerikoulutuspataljoonaan, josta hänet määrättiin lokakuussa 1918 komppanianpäälliköksi Pioneeripataljoona 2:een. Hänet on haudattu Kokkolaan.


title: Laurent Redon

text: Laurent Redon (s. 5. elokuuta 1973 Loire, Ranska) on ranskalainen autourheilija.


title: Laurent Redon

text: Redon siirtyi kartingista Ranskan Formula 3 -sarjaan vuonna 1994. Hän ajoi Winfield-tallissa 11 kilpailussa saavuttaen 26 pistettä ja sarjan yhdeksännen sijan kauden päätteeksi. Vuonna 1995 voitti Ranskan Formula 3 -sarjan mestaruuden. Hän voitti 13 kilpailusta neljä ja saavutti 131 pistettä.


title: Laurent Redon

text: Kaudeksi 1996 Redon siirtyi kansainväliseen Formula 3000 -sarjaan DAMS-talliin. Hän saavutti yhdeksästä kilpailussa seitsemän pistettä, joiden turvin sijoittui sarjan loppupisteissä kahdeksanneksi. Redon jatkoi samassa sarjassa myös vuonna 1997 Super Nova -tallissa. Kauden päätteksi hän oli saavuttanut kymmenen pistettä ja sarjan yhdeksännen sijan. Mestaruuden voitti samassa tallissa ajanut brasilialainen Ricardo Zonta 39 pisteellä.


title: Laurent Redon

text: Vuonna Redon toimi Formula 1 -sarjassa kilpailleen Minardi-tallin testikuljettajana. Vuonna hän testasi Benettonilla.


title: Laurent Redon

text: Redon siirtyi kilpailemaan Pohjois-Amerikkaan Indy Racing League -sarjaan vuonna 2001. Hän ajoi Conquest Racing -tallin autolla kahdessa kilpailussa saavuttaen 45 pistettä ja sarjan loppupisteissä 29. sijan. Hän osallistui myös samana vuonna Le Mansin 24 tunnin ajoon, jossa sijoittui LMP900-luokassa neljänneksi ja kokonaiskilpailussa sijalle 13. Hänen kanssaan Pescarlo Sport -tallissa Courage C60 -autolla ajoivat Sébastien Bourdais ja Jean-Christophe Boullion.


title: Laurent Redon

text: Vuonna 2002 Redon osallistui IRL-sarjassa 15 kilpailuun, joissa hän saavutti 229 pistettä. Sarjan kokonaispisteissä hän sijoittui sijalle 12. Hän oli paras Eurooppalainen kuljettaja.


title: Randy Pausch

text: Randolph Frederick Pausch (23. lokakuuta 1960 Baltimore, Maryland – 25. heinäkuuta 2008 Chesapeake, Virginia) oli yhdysvaltalainen tietotekniikan professori, joka opetti Carnegie Mellon -yliopistossa, Pennsylvanian Pittsburghissa. Hänestä tuli maailmankuulu pidettyään 18. syyskuuta 2007 luennon, joka tuli tunnetuksi nimellä "The Last Lecture" (). Hän käsitteli siinä omia lapsuudenunelmiansa, unelmien saavuttamista ja arvoja humoristisesti ja rennosti, vaikka hänellä oli vain kuukautta aiemmin todettu tappava haimasyöpä.


title: Randy Pausch

text: Pausch kuoli laajalle levinneeseen haimasyöpään 25. heinäkuuta 2008 Virginiassa perheensä ympäröimänä.


title: Love You Live

text:
Love You Live on The Rolling Stonesin syyskuussa 1977 julkaistu kolmas virallinen livealbumi. Keith Richardsin mukaan se julkaistiin, koska yhtye oli levy-yhtiölle konserttitaltioinnin velkaa.
Osa albumista on äänitetty Yhdysvalloissa kesällä 1975, osa Euroopassa vuonna 1976 ja osa El Mocambo -yökerhossa Torontossa, Kanadassa vuonna 1977.


title: Love You Live

text: Albumin kannen suunnitteli ja työsti Andy Warhol.


title: Viron talous

text: Viron talous kuuluu kehittyvien markkinoiden joukkoon. Viron talous kasvoi voimakkaasti aina 1990-luvun puolestavälistä vuoteen 2007 asti, jolloin maailmanlaajuinen talouskriisi iski myös Viroon. Vuodesta 2010 talous on jälleen kasvanut. Viro on Euroopan unionin, Maailman kauppajärjestön (WTO) ja Taloudellisen yhteistyön ja kehityksen järjestön (OECD) jäsen. Viro otti euron käyttöön 1.1.2011.


title: Viron talous

text: Viro otti käyttöön tasaveron ensimmäisten maailman maiden joukossa vuonna 1994, tulovero on 1.1.2015 alkaen 20 %. Viroon tuli väkilukuun suhteutettuna enemmän ulkomaisia investointeja 1990-luvun toisella puoliskolla kuin yhteenkään muuhun Keski- ja Itä-Euroopan maahan.


title: Viron talous

text: Taloudellisen vapauden indeksin vuoden 2015 tilaston mukaan Viron talouselämä on 178 maasta kahdeksanneksi vapautunein, korkeimmalla EU-maista ja Sveitsin jälkeen toiseksi korkeimmalla Euroopan maista.


title: Viron talous

text: Vuosina 1922, 1929 ja 1938 Viron kansantuote henkeä kohden oli 3-10 % korkeampi kuin Suomessa.


title: Viron talous

text: Ennen toista maailmansotaa Viron talous perustui maatalouteen, mutta maassa oli kasvava teollisuussektori, kuten Suomessa. Virolaiset tuotteet, kuten voi, maito ja juusto, olivat Länsi-Euroopassa laajasti tunnettuja. Suurimmat kauppakumppanit olivat Saksa ja Yhdistynyt kuningaskunta, vain noin kolme prosenttia kaupankäynnistä suuntautui naapurimaahan Neuvostoliittoon.


title: Viron talous

text: Viron itsenäistymisen jälkeen maan teollisuus suunnattiin erityisesti tyydyttämään kotimaan markkinoiden tarpeet. Yhdysvalloista vuonna 1929 alkanut suuri lama tuntui myös Virossa 1930-luvun alussa, talouden nousu alkoi taas vuosikymmenen puolivälissä. Samalla valtion osuus Viron teollisuudesta kasvoi huomattavasti.


title: Viron talous

text: Viron maataloustuotanto kasvoi 1930-luvulla huomattavasti ja suurin osa viljelykelpoisesta maasta otettiin käyttöön. Valtion varoin uudisalueille onnistuttiin luomaan noin 5 000 uutta maatilaa.


title: Viron talous

text: Vuonna 1940 Neuvostoliitto miehitti Viron, ja sodan jälkeen Viron taloutta alettiin integroida sosialistiseen suunnitelmatalouteen. Suomella ja Virolla oli lähes sama bruttokansantuote (BKT) henkeä kohti ennen Viron talouden sosialisointia. Vuonna 1987 Suomen BKT henkeä kohti oli 14 370 Yhdysvaltain dollaria, kun taas silloisessa sosialistisessa Neuvosto-Virossa se oli Mart Laarin mukaan vain 2 000 dollaria.


title: Viron talous

text: Virossa nousi valtaan vuonna 1992 nopeita muutoksia luvannut liberaalioikeisto, ja maa ryhtyi pääministeri Mart Laarin johdolla toteuttamaan hyvin pitkälle menevää liberalistista politiikkaa. Viro on harjoittanut uudelleenitsenäistymisestään lähtien Baltian maiden liberaaleinta ja markkinavetoisinta politiikkaa.


title: Viron talous

text: Palkat nousivat vuodesta 1995 joulukuuhun 2009 mitattuna reaalisesti keskimäärin 8,25% vuodessa (p.a.) eli 3,15-kertaisiksi (keskipalkka 1734...12662 EEK, hinnat 0,629...1,46 vuoden 2000 EKK:ta) huolimatta siitä, että ajanjaksolle osuvat Baltian maihin pahasti iskeneet Aasian kriisi ja finanssikriisi. Jo vuonna 2009 palkkojen lasku kääntyi nousuksi. Jopa minimipalkka on nyt reaalisesti korkeampi kuin entinen keskipalkka.


title: Viron talous

text: Talousreformit ovat nostaneet maan entisen SEVin jäsenmaiden alueen parhaiten pärjäävien talouksien joukkoon. Lähes olematon valtionvelka, tasaveron käyttöönotto, kilpailukykyinen yksityinen pankkisektori, hyvä ympäristö ulkomaisille investoinneille ja innovatiiviset internetpalvelut ovat olennainen osa Viron nykyistä talouselämää.


title: Viron talous

text: Viron merkittävimmät pankit uudelleenitsenäistymisen jälkeen olivat Hansabank ja Eesti Ühispank, jotka kummatkin myytiin ruotsalaisille liikepankeille. Hansabank siirtyi Swedbankin omistukseen vuonna 2005 ja Eesti Ühispankista tuli osa SEB:tä vuonna 2000.


title: Viron talous

text: Tallinnan täysin sähköisesti toimiva pörssi avattiin vuonna 1996. Vuonna 2001 Helsingin pörssi osti sen, ja myöhemmin Tallinnan pörssistä tuli osa OMX-yhtiötä.


title: Viron talous

text: Venäjän viennin ongelmat 1990-luvulla aiheuttivat suuria vaikeuksia erityisesti maanviljelijöille. Euroopan unioniin liittymisen jälkeen elintaso maanseudulla on noussut suuresti. Työttömyysaste oli Virossa heinäkuussa 2006 yksi Euroopan alhaisimmista, eli 4,2 prosenttia, kun se vielä 2001 oli 12,6 %. Kansainvälisen talouskriisin vuoksi Viron työttömyysaste nousi nopeasti, vuonna 2008 11,4 prosenttiin, mutta oli vain 6,5 % vuonna 2015.


title: Viron talous

text: Viron talous oli yksi maailman nopeimmin kasvavista. Vuosien 2001 ja 2013 välillä Viron todellinen bruttokansantuote on kasvanut 152,6 %, kun samalla ajanjaksolla EU 28 maissa todellinen BKT on kasvanut vain noin 114 %. Vuosina 2000-2005 palkat nousivat 8-12 %/vuosi.


title: Viron talous

text: Vuosien 2008-2011 finanssikriisi iski rajusti myös Baltian maihin, mutta ne nousivat poikkeuksellisen nopeasti takaisin nopealle kasvu-uralle, Viro johtavana. Ulkopuoliset neuvoivat maita devalvoimaan valuuttansa, mutta maat antoivat sen sijaan palkkojen ja muiden hintojen laskea ("sisäinen devalvaatio") ja leikkasivat julkisia menoja. Virossa keskimääräinen kuukausipalkka saavutti huippunsa 905 euroa kesäkuussa 2008 mutta ohitti tämän tason jo vuonna 2011 ja oli 1 035 euroa kesäkuussa 2013.


title: Viron talous

text: Vuonna 2014 Viron bruttokansantuote oli 20 miljardia euroa, 15 200 euroa/henkilö, talouskasvu 3 %, tuonti ja vienti 12 - 14 miljardia euroa, vaihtotase tasapainossa, ja väkiluku 1,3 miljoonaa.


title: Viron talous

text: Viron talouteen vaikuttavat eniten Saksa, Suomi ja Ruotsi, jotka ovat maan kolme suurinta kauppakumppania. Maan hallinto on viime aikona korottanut huomattavasti innovaatioihin käytettäviä rahasummia. Hallinto on myös ottanut tavoitteekseen nostaa Viron BKT henkeä kohti Euroopan unionin viiden suurimman joukkoon vuoteen 2022 mennessä.


title: Viron talous

text:
Viron kansantuote koostuu pääasiassa palvelutuotannosta, jonka osuus bruttokansantuotteesta oli vuonna 2015 noin 70 prosenttia:
Virossa on noin 686 000 työssäkäyvää, joista vuonna 2007 arvioiden mukaan teollisuuden palveluksessa työskenteli 33,7 %, maataloudessa 4,7 % ja palvelualoilla 61,6 %.


title: Viron talous

text: Maatalous, joka oli vielä 25 vuotta sitten kollektivoitu, on yksityistetty ja siitä on tullut neuvostoaikoihin verrattuna paljon tehokkaampaa. Lisäksi viljelypinta-ala on kasvanut. Maatalouden osuus Viron bruttokansantuotteesta on laskenut noin 5 %:sta noin 3 %:iin vuosina 1995–2015.


title: Viron talous

text: Viron itsenäistyttyä uudelleen Riigikogu hyväksyi syksyllä 1991 maalain, joka palautti Neuvosto-Viron maaomaisuuden niiden aiemmille omistajilleen ja heidän perillisilleen.


title: Viron talous

text: Kaivosteollisuus tuottaa maan kansantuotteesta noin yhden prosentin. Itsenäistymisen aikaan vuonna 1991 Virossa toimi kuusi kaivosta ja neljä avolouhosta. Merkittävin kaivoksista louhittava luonnonvara on öljyliuske, jota Virossa käytetään pääosin sähköntuotantoon ja kemianteollisuudessa raakaöljyn valmistukseen. Virossa on maailman suurimmat öljyliuskevarannot, arvioiden mukaan noin 500 miljoonaa tonnia. Varantojen arvioidaan riittävän noin sadaksi vuodeksi.


title: Viron talous

text: Suurin osa virolaisista työskentelee palvelualoilla ja maassa on erityisen suuri ja vahva informaatioteknologiasektori.


title: Viron talous

text: Uudelleenitsenäistyneen Viron merkittävimmät pankit olivat Hansabank ja Eesti Ühispank, ja maan pankkisektori oli lähes kokonaan näiden kahden suurpankin hallinnassa. 1990-luvun aikana Virossa perustettiin useita pankkeja, vaikka Viro oli pieni maa ilman mainittavia pääomia. Parhaimmillaan pankkeja oli maassa yli 40, joista useimmat päätyivät konkurssiin tai ne liittyivät suurempiin pankkeihin. 2000-luvun alussa sekä Hansabank että Eesti Ühispank päätyivät ruotsalaisten liikepankkien omistukseen. Swedbank hankki itselleen Hansabankin, ja Eesti Ühispankista tuli osa SEB:tä. Samoihin aikoihin Viron markkinoille saapui myös suomalainen Sampo-pankki, joka osti vaikeuksiin joutuneen Forekspankin.


title: Viron talous

text: Viron itsenäistyttyä ensimmäisen kerran maan väliaikainen hallitus otti marraskuussa 1918 käyttöön Viron oman valuutan markan ("Eesti mark ja penn"). Viron markan esikuvana pidetään Saksan miehityshallinnon idässä käyttämää Ostmark-valuuttaa. Vuosina 1918–1919 myös Suomen markka oli laillinen maksuväline Virossa.


title: Viron talous

text: Tarton rauha vuonna 1920 vakautti Viron markkaa, sillä silloin Viro sai osuutensa entisen Venäjän keisarikunnan kullasta Neuvosto-Venäjältä. Vuonna 1928 Virossa alettiin suunnitella rahauudistusta Englannin valtionpankin ohjauksella. Maan kultavarat sijoitettiin valuutan vakuudeksi Lontooseen ja uusi raha sidottiin kultakantaan.


title: Viron talous

text: 20. kesäkuuta 1992 Viro vaihtoi entisen valuuttansa ruplan maan omaan, vapaasti vaihdettavaan valuuttaan, kruunuun. Uusi valuutta sidottiin Saksan markkaan vaihtokurssilla 8 EEK = 1 DEM. Viro liittyi Euroopan unionin ERM II-järjestelmään 27. kesäkuuta 2004. Liittyminen tarkoitti kruunun sitomista euroon vaihtokurssilla 1 EUR = 15,6466 EEK.


title: Viron talous

text: Viro suunnitteli ottavansa yhteisvaluutta euron käyttöön jo vuonna 2007. Vähittäiskaupan puolella hintoja alettiin ilmaista kruunujen rinnalla myös euroissa. Euron käyttöönoton esti kuitenkin jo pitkään jatkunut korkea inflaatio, ja keväällä 2006 Viron hallitus totesi, ettei maa pysty pysymään vaaditulla inflaatiotasolla, joten eurotavoitetta siirrettiin vuoteen 2008. Vuonna 2008 inflaatio oli yhä liian korkea ja Viron keskuspankki luopui tavoitevuoden esittämisestä.


title: Viron talous

text: Maailmanlaajuisen talouskriisin alkamisesta huolimatta Viro pyrki täyttämään euroalueen kriteerit. Talouslama iski voimakkaasti Baltian maihin, joiden valuutat olivat sidottuja euroon. Valuuttojen devalvoiminen olisi kuitenkin tuhonnut Baltian maiden eurohaaveet, ja Virossa päätettiin pyrkiä täyttämään euroalueen vaatimukset. Valtion budjettia tasapainotettiin esimerkiksi palkkojen alennuksilla. Toukokuussa 2010 Euroopan unionin komissio suositti Viron hyväksymistä euroalueen jäseneksi maan täytettyä euroon liittymisen kriteerit. EU:n huippukokous kesäkuussa 2010 puolsi Viron eurojäsenyyttä. Lopullisesti Viro hyväksyttiin euroalueen jäseneksi Euroopan unionin talous- ja valtiovarainministerien Ecofin-kokouksessa heinäkuussa 2010. Kokouksessa Virolle annettiin lupa alkaa käyttää euroja vuodesta 2011 alkaen.


title: Viron talous

text: Viron euroon siirtymisen kestoksi on määriteltiin puolentoista kuukauden aika paikallisten pankkien ohjaamana. Vuoden 2010 joulukuun alusta kauppiaat saivat hakea käteiskassaansa varastoon eurovaluuttaa, jota ei saanut laittaa kiertoon ennen vuodenvaihdetta. Maksimirajaksi pienille ja keskisuurille yrityksille määrättiin 10 000 euroa. Eurokolikoita yritys sai pyytää maksimissaan 20 kilogramman verran. Pankki jätti yritykselle vapauden valita, minkä arvoisina kolikoina se halusi tämän 20 kilogramman erän lunastaa. Kaikki ennakkoon saadut eurot oli säilytettävä selvästi erillään lukitussa paikassa vuodenvaihteeseen saakka.


title: Viron talous

text: Joulukuun alusta 2010 alkaen kansalaiset saivat vaihtaa pankeista valmiiksi käteiseuroja ja ostaa virallisia Viron euron tutustumispakkauksia. Asiakkaiden pankkitileillä tapahtui automaattinen muunnos kruunuista euroiksi vuoden vaihtuessa keskiyöllä virallisen vahvistetun kurssin mukaan. Pankeilla oli velvollisuus ottaa vastaan kruunuja 14. tammikuuta 2011 saakka.


title: Viron talous

text: Viron tiestön pituus on 58 984 kilometriä, josta 4 485 kilometriä on asfaltti- tai betoniteitä ja 3 692 kilometriä öljysorateitä. Kaikkiaan päällystettyjä teitä on 11 304 kilometriä. Valtatiet muodostavat tieverkon rungon, jota täydentävät kantatiet.


title: Viron talous

text: Virossa on kaikkiaan lähes 30 kaupallista satamaa. Suurimmat satamat Tallinnassa, Muugassa ja Paldiskissa, ja ne ovat valtion omistaman AS Tallinna Sadam -yhtiön omistuksessa. Yksi maan julkistalouden tukipilareista onkin valtion omistuksessa oleva satamatoiminta. Tavara- ja henkilöliikenteen harjoittajat ostavat tarvitsemansa satamapalvelut satamayhtiöltä, joka vastaa tiloista ja muista peruspalveluista satamissa.


title: Viron talous

text: Transito- eli kauttakulkuliikenne Venäjälle ja Venäjältä on ollut tärkeää, joskin se on viime vuosina vähentynyt. Transitoliikenne jakautuu kahteen pääosaan: autojen vienti Viron läpi Venäjälle ja öljyn tuonti Venäjältä Viron kautta maailman markkinoille. Autojen kuljetuksesta vastaavat etupäässä Paldiskin terminaalit ja öljykaupasta Tallinnan itäpuolella sijaitseva Muugan terminaali.


title: Viron talous

text: Matkustajia Tallinnan sataman kautta kulkee vuosittain lähes 10 miljoonaa.


title: Viron talous

text: Viron kuljetussektorin tärkeä osa on rautatieliikenne. Rautateiden yhteispituus on hiukan yli 1000 kilometriä, josta noin 130 kilometriä on sähköistetty. Rautatieverkon omistajia ovat valtionyhtiö AS Eesti Raudtee (noin 800 km) sekä yksityinen yritys Edelaraudtee Infrastruktuuri AS (271 km).


title: Viron talous

text: Virossa on 22 lentokenttää, yksi sotilaslentokenttä ja yksi helikopterikenttä. Lentokentistä seitsemän on yleisessä käytössä.


title: Viron talous

text: Suurin lentokenttä on Tallinnan lentoasema. Sen kautta kulki vuonna 2014 2,02 miljoonaa matkustajaa, joista vain noin 17 000 oli kotimaan matkustajia. Rahtia Tallinnan kautta kuljetettiin vuonna 2014 19,9 tuhatta tonnia.


title: Viron talous

text: Viron kansallinen lentoyhtiö on ollut Estonian Airin konkurssin jälkeen, syksystä 2015 alkaen, Viron valtion omistama Nordica.


title: Viron talous

text: Virossa on yksityistetty useita julkisomisteisia yrityksiä. Suurin osa teleliikenneyhtiö Eesti Telekomista myytiin jo vuonna 1998 ruotsalaisen Telian ja suomalaisen Soneran muodostamalle yhteisyritykselle. Vuonna 2009 TeliaSonera hankki omistukseensa loputkin Eesti Telekomista.


title: Viron talous

text: Hiilen sijasta yrityksiä rohkaistaan polttamaan öljyliusketta, jota poltetaan lähinnä Narvan seudulla. Öljyliuskeen poltto kattaa 75 % Viron energiantarpeesta. Muita energianlähteitä ovat Venäjältä tuotava maakaasu, puu ja polttoöljy. Tuulivoima tuottaa Virossa noin 58,1 megawattia sähköä, samaan aikaan maassa suunnitellaan uusia tuulivoimalaprojekteja suurin piirtein 399 megawatin edestä.


title: Viron talous

text: Viron ulkomaankauppa on 2010-luvulla ollut vuosittain 12–14 mrd. euroa. Kauppatase on ollut viime vuosina jatkuvasti negatiivinen. Vuonna 2014 viennin arvo oli 12,1 mrd. euroa, ja tuonti 13,7 mrd. euroa.


title: Viron talous

text: Viron suurimmat kauppakumppanit ovat Suomi (15 % viennistä ja 15 % tuonnista vuonna 2014), Ruotsi (18 % viennistä ja 9 % tuonnista) sekä Latvia (11 % viennistä ja 9 % tuonnista). Merkittävimmät vientituotteet olivat vuonna 2014 koneet ja laitteet (29 %), kivennäistuotteet (11 %) sekä maataloustuotteet (10 %). Arvoltaan suurimmat tuotavat tuoteryhmät olivat samoja: koneet ja laitteet (28 %), kivennäistuotteet (13 %) ja maataloustuotteet (11 %). Sähkö luokitellaan tullitilastoinnissa kivennäistuotteeksi. Sähkön viennin määrä oli vuonna 2014 6,5 terawattituntia (lähinnä Latviaan), ja tuonti 3,7 terawattituntia (lähinnä Suomesta).


title: Viron talous

text: Viron yleinen arvonlisäveroprosentti on ollut 1.7.2009 alkaen 20.


title: Viron talous

text: Vuonna 1994 Virossa otettiin henkilöiden tuloverotuksessa käyttöön suhteellinen eli tasavero ensimmäisten joukossa maailmassa. Verotusaste oli vuoden 2004 loppuun asti 26 % kaikista tuloista, jotka ylittivät verovapaan tulojen määrän. Tammikuusta 2005 alkaen tuloveroastetta on laskettu useaan otteeseen niin, että vuoden 2015 alusta alkaen vero on ollut 20 prosenttia ja verovapaa tulo 1 848 euroa vuodessa.


title: Viron talous

text: Virossa yritykset joutuvat maksamaan yritysveroa vasta, kun ne jakavat tuottamansa voiton ulos yrityksestä. Lisäksi jotkut yrityksen tulot ja menot ovat veronalaisia ja niistä pitää maksaa veroja samassa suhteessa. Yrityksen jakamia osinkoja on verotettu samassa suhteessa kuin henkilöiden tulojakin; yritysveroprosentti on ollut 1.1.2015 alkaen 20 %.


title: Viron talous

text: Viron matalaan verotukseen on vaikuttanut oikeistoliberaali talouspolitiikka, jota suosivia, Reformipuolueen ja IRL:n muodostamia oikeistohallituksia on ollut viime vuosikymmeninä useita. Varallisuusveroa ei Virossa ole, joskin Viron sosiaalidemokraattinen puolue on sitä usein esittänyt.


title: Viron talous

text: Vuonna 2017 Virossa kaavailtiin virtuaalivaluuttaa nimeltä EstCoin. Euroopan keskuspankki kielsi Viroa ottamasta käyttöön euron ohelle muuta valuuttaa.


title: Stronghold: Crusader

text: Stronghold: Crusader on Firefly Studiosin kehittämä reaaliaikainen linnanrakentelupeli, joka julkaistiin heinäkuussa 2002. Peli on jatko-osa aikaisemmin ilmestyneelle "Strongholdille", mutta ei vaadi sitä toimiakseen.


title: Stronghold: Crusader

text: Peli on idealtaan ja grafiikoiltaan lähes identtinen "Strongholdin" kanssa, mutta monia uudistuksia on tehty.


title: Roihuvuorentie

text: Roihuvuorentie () on Helsingin Roihuvuoressa sijaitseva päätie, joka on pituudeltaan 1,7 km. Roihuvuoren osa-alueen nimi oli aikaisemmin Itä-Herttoniemi, mutta se muutettiin asukkaiden toivomuksesta. Alkujaan asukkaat esittivät Satumaata osa-alueen nimeksi, koska alueen katujen nimistö oli satuaiheista. Nimistölautakunta piti Satumaata kuitenkin huonona ja antoi alueelle Roihuvuori-nimen, joka oli käytössä jo Roihuvuorentiessä. Roihuvuorentie ei siis ole saanut nimeään alueesta vaan päinvastoin.


title: Roihuvuorentie

text: Alueen nykyinen maanpinnan korkeus on tasossa +15.5–+26.7. Olemassa olevien tietojen perusteella alueen maaperä on kitkamaalajialuetta, jossa maakerroksen paksuus tiiviin kerroksen yläpuolella on yli metrin. Paikoitellen esiintyy alueita, joilla kallion pinta on hyvin lähellä maanpintaa.


title: Roihuvuorentie

text: Etelässä Roihuvuorentie alkaa "Abraham Wetterin tiestä". Poikkiteitä ovat etelästä pohjoiseen lueteltuna: "Tuhkimontie, Satumaanpolku, Keijukaistenpolku, Peukaloisentie, Untuvaisenpolku, Strömsinlahdenpolku, Vuorenpeikontie, Tulisuontie, Lumikintie, Prinssitie, Prinsessantie ja Pikkupurontie." Pohjoisessa Roihuvuorentie päättyy "Mekaanikonkatuun" ja "Itäväyläään". Matka lyhyintä ajotietä Helsingin keskustaan Rautatientorille on noin 7,7 km.


title: Roihuvuorentie

text: Roihuvuorentiellä on tällä hetkellä liikennettä Tulisuontien eteläpuolella n. 6 600 ja Tulisuontien pohjoispuolella n. 4 400 ajoneuvoa vuorokaudessa.


title: Roihuvuorentie

text: Hitaimmillaan Roihuvuorentiellä saa ajaa välillä "Satumaanpolku" ja "Peukaloisentie", jossa suurin sallittu nopeus on 30 km/h, myös tien ainoa töyssy on sijoitettu rajoitusalueen sisältämään risteykseen "Tuhkimontie-Keijukaistenpolku". Roihuvuorentiellä on kolmet liikennevalot, joista kahdet sijaitsevat risteyksessä.


title: Roihuvuorentie

text: Kevyen liikenteen väylä on Roihuvuorentiellä molemmin puolin. Pyöräilijät jalankulkijoista erottava väylä on n. 1 km mittainen, tien itäisellä puolella, etelästä pohjoiseen tultaessa päättyen Tulisuontiehen. Myös osa Roihuvuorentien pohjoispäästä, sen itäpuolella, on varustettu pyörä- ja jalankulunväylän erottavalla viivalla.


title: Roihuvuorentie

text: Liikennemäärien ennustetaan kasvavan Tulisuontien eteläpuolella noin 8 000 ja Tulisuontien pohjoispuolella noin 5 500 ajoneuvoon vuoteen 2025 mennessä. Tämän takia Tulisuontien risteyksen kohdalle on esitetty kiertoliittymää. Samalla Roihuvuorentien linjausta on tarkoitus muuttaa idemmäksi nykyisestä risteyksen kohdalla.


title: Roihuvuorentie

text: Kuuluisuuksia tien varrella on asunut tanssinopettaja Aira Samulin sekä poliitikko Kalevi Sorsa asui puolisonsa Irenen kanssa Roihuvuorentie 18:ssa.


title: Irène Némirovsky

text: Irène Némirovsky, alun perin "Irina Lvivna Nemirovska" (ukr.: Іри́на Львівна Неми́ровська), (11. helmikuuta 1903 Kiova, Ukraina – 17. elokuuta 1942 Auschwitz, Puola) oli ukrainalaissyntyinen, sittemmin ranskalaistunut kirjailija.


title: Irène Némirovsky

text: Némirovsky syntyi vuonna 1903 Ukrainassa juutalaiseen pankkiiriperheeseen. Isän suku oli kotoisin Ukrainasta Nemirovin kaupungista. Isä Léon Némirovsky syntyi Jelizavetgradissa, äiti Fanny (Faïga) syntyi Odessassa. Perhe pakeni Venäjän vallankumouksen alettua ensin Pietarista Moskovaan ja sieltä joulukuussa 1917 Suomeen Terijoen Mustamäelle ja toukokuussa Helsinkiin. Suomessa he asuivat maaliskuuhun 1919. Vallankumouksen jälkeisinä vuosina juutalaisia vainottiin Venäjällä kiihtyvään tahtiin, joten sinne ei ollut paluuta.Suomesta perhe siirtyi ensin Tukholmaan ja asettui sitten Pariisiin. Ranskassa he olivat jo aiemmin pitäneet tapana käydä vuosittain. Némirovsky on kuvannut Suomen-aikaa kokoelmaan "Sunnuntai ja muita kertomuksia" sisältyvissä kahdessa 1930-luvulla kirjoittamassaan novellissa "Aino" ja "Viinihuurut" sekä laajasti romaanissa "Le Vin de solitude"". Teksteistä kuvastuu lämpimiä muistoja vaatimattomissa oloissa vietetyistä ajoista. Suomessa vietettyyn aikaan osui sisällissota, jota Némirovsky kuvaa novelleissaan.


title: Irène Némirovsky

text: Némirovskyn suhde vanhempiinsa oli etäinen. Hän kasvoi yksinäisenä lapsena hoitajan ja kotiopettajan hoivissa. Isä keskittyi liiketoimiinsa, äiti kauneutensa hoitamiseen ja juhlimiseen. Kylmä äitisuhde kulkee Némirovskyn kirjojen läpikäyvänä juonteena.


title: Irène Némirovsky

text: Némirovsky aloitti kirjoittajanuransa varsinaisesti 18-vuotiaana, mutta kirjoitti jo Suomessa ollessaan tekstejä, jotka ovat säilyneet. Hän kirjoitti ranskaksi, sillä käytännössä ranska oli hänen äidinkielensä. Hän puhui ranskaa niin kotiopettajansa kuin vanhempiensakin kanssa. Ranskan lisäksi hän puhui venäjää, puolaa, englantia, vaskia ja suomea ja ymmärsi myös jiddišiä. Hän solmi avioliiton Michel (Mihail) Epsteinin kanssa vuonna 1926. Heille syntyi tyttäret Denise (Denise Epstein, 1929–2013) ja Élisabeth (myöh. Élisabeth Gille, 1937–1996).


title: Irène Némirovsky

text: Némirovsky julkaisi vuonna 1929 esikoisteoksensa "David Golder", joka oli menestys. Seuraavana vuonna ilmestyneestä romaanista "Le Bal" ("Tanssiaiset", Gummerus 2007) on tehty sekä elokuvaversio (1931) että ooppera. Hän julkaisi elinaikanaan yksitoista teosta. Postuumisti on julkaistu useita teoksia.


title: Irène Némirovsky

text: Némirovsky kääntyi vuonna 1939 katoliseksi ja kirjoitti myös kahteen antisemitistiseen lehteen. Hänet pidätettiin 13. heinäkuuta 1942 ja vietiin Auschwitziin, jossa hän kuoli lavantautiin 17. elokuuta. Myös hänen puolisonsa kuoli Auschwitzissa, mutta tyttäret pelastuivat.


title: Irène Némirovsky

text: Némirovskyn Denise-tytär piti 50 vuoden ajan hallussaan äitinsä sota-aikana kirjoittamaa muistikirjaa lukematta sitä. Lopulta hän antoi kirjan julkaistavaksi, ja vuonna 2004 ilmestyneestä "Suite françaisesta" (suom. "Ranskalainen sarja", Gummerus 2005) tuli suuri menestys ympäri maailman. Teos oli alun perin tarkoitettu useampiosaiseksi, mutta Némirovsky ehti saada siitä ennen kuolemaansa valmiiksi vain kaksi osaa.


title: Irène Némirovsky

text: Perheen ollessa Suomessa isä vei varoja säilytykseen asianajotoimisto Dittmar & Indreniukselle. Inflaation myötä arvonsa menettäneet ruplat jäivät sinne, mutta niiden omistajaa selvitetään Ranskassa, jossa sukulaisia on edelleen. Asia tuli ilmi, kun oikeushistorian dosentti Mia Korpiola sattui lukemaan asianajotoimiston historiikkia ja muisti vastikään lukemansa Némirovskyn romaanin "Veren polte" ja siinä olevat elämäkertatiedot.


title: Irène Némirovsky

text: Némirovskylle myönnettiin vuonna 2004 Renaudot-palkinto postuumisti ilmestyneestä teoksesta "Ranskalainen sarja". "Chaleur du sang" ("Veren polte", Gummerus 2008) löytyi Némirovskyn arkistosta 2007.


title: Irène Némirovsky

text: Pitkän proosan lisäksi Némirovsky kirjoitti kaikkiaan viitisenkymmentä novellia, joista muutamia ilmestyi lehdissä salanimellä vielä vuonna 1940 tapahtuneen julkaisukieltoon asettamisen jälkeenkin.


title: Irène Némirovsky

text: Emmanuel Moynot'n sarjakuva "Ranskalainen sarja: Myrsky kesäkuussa" (Jalava, 2016, suom. Marja Luoma) pohjautuu Irène Némirovskyn romaaniin.


title: Irène Némirovsky

text: Saul Dibb on ohjannut Némirovskyn romaaniin perustuvan elokuvan "Ranskalainen sarja" (2015).


title: Battering Ram

text: Battering Ram on Iron Saviorin viides studioalbumi, joka julkaistiin 18. kesäkuuta 2004.


title: DJ Control

text: DJ Control (oik. Jaakko Manninen, s. 8. syyskuuta 1981 Mäntsälä) on suomalainen muusikko, joka tunnetaan parhaiten Beats and Styles -yhtyeen laulajana ja kitaristina. Beats and Stylesin tuotannon lisäksi Jaakko on toiminut säveltäjänä myös joillekin artisteille kuten Jonasille ja Lord Estille,


title: DJ Control

text: Mannisen äiti on kirjailija Kirsti Manninen, ja hänen sisaruksiaan ovat kirjailija Katri Manninen ja musiikkivideo-ohjaaja Kusti Manninen. Manninen soittaa kitaraa, bassoa, koskettimia ja lyömäsoittimia.


title: Sotilaspojat

text: Sotilaspojat olivat jatkosodan aikainen Suojeluskuntien maanpuolustusjärjestö asevelvollisuusikää nuoremmille pojille. Sotilaspojat olivat osa maanpuolustustyötä. Urheilun ja kasvatuksellisen työn ohessa he osallistuivat kotirintamalla merkittävällä tavalla esimerkiksi raaka-aineiden kierrätykseen teollisuudelle ja polttopuun hankintaan. Sotilaspojat toimivat myös pelastustehtävissä ja sotilaallisen toiminnan aputehtävissä lähetteinä ja viestimiehinä. Vanhimmat, lähellä asevelvollisuusikää olevat sotilaspojat osallistuivat aseellisiin tehtäviin ilmatorjuntamiehistönä, desanttien etsintäpartioissa ja vartiomiehinä.


title: Sotilaspojat

text: Suojeluskunnilla oli ollut poikajärjestöjä jo sisällissodasta lähtien. Tarkoitus oli antaa nuorisolle ennakkovalmennusta aseellisen maanpuolustukseen. 1920-luvulla poikatoiminta supistui, mutta 1930-luvulla jäsenmäärä kasvoi. Vuonna 1930 toiminnassa oli mukana 10 000 12–16-vuotiasta poikaa. 17-vuotiaat saattoivat liittyä jo varsinaiseen suojeluskuntaan. Suojeluskunnissa oli tuolloin yhteensä 345 poikaosastoa. Neljä vuotta myöhemmin 1934 jäseniä oli kaksinkertainen määrä ja osastoja 516. Vuonna 1936 jäsenmäärä oli 24 500 ja talvisodan syttyessä noin 30 000 poikaa. Toiminta keskittyi urheiluun, löyhästi taistelutaktiikoista muistuttaviin maastoleikkeihin ja eräretkeilyyn. Pojille annettiin kuitenkin myös sotilaallista valmennusta ja uskonnollista kasvatusta.


title: Sotilaspojat

text: Talvisodan syttyessä Suomessa oli 12–17-vuotiaiden ikäluokissa yhteensä noin 400 000 poikaa. Maanpuolustustyöhän heistä haluttiin sitoa 30 000 suojeluskuntapoikaa suurempi määrä nuoria, joten sotatilan ajaksi perustettiin uusi tilapäinen poikajärjestö, "Suomen Pojat". Käytännössä toiminta oli kuitenkin yhä suojeluskuntien poikajärjestötoimintaa.


title: Sotilaspojat

text: Pojat osallistuivat kotirintamalla materiaalien ja raaka-aineiden keräykseen, esimerkiksi kokosivat metalleja, tai tyhjiä pulloja, jotka toimitettiin Rajamäen tehtaille Molotovin cocktaileja varten. Pojista 1 850 toimi ilmavalvonnassa, 1 700 väestönsuojelutehtävissä, 3 750 lähetteinä ja 1 400 vartiotehtävissä. Rauhanteossa osa suojeluskunnista lakkautettiin, koska kunnat jäivät rajan taakse Neuvostoliitolle luovutettavalle alueelle. Maa jaettiin 16 sotilaslääniin, joissa oli 34 suojeluskuntapiiriä.


title: Sotilaspojat

text: Ennen jatkosodan puhkeamista Suomessa toteutettiin liikekannallepanoharjoitus, ylimääräiset kertausharjoitukset. Tällöin mukaan otettiin myös suojeluskuntien poikaosastot. Jatkosodan sytyttyä poikaosastojen toiminta organisoitiin kunkin suojeluskunnan alueella "poikakeskuksiin", joihin suojeluskuntapojat muuttivat. Poikakeskuksissa toimi päivystys ja yhteismuonitus.


title: Sotilaspojat

text: Poikatoiminnalle nähtiin kuitenkin laajempi tarve, kuin mitä suojeluskuntien kautta saatiin. Jotta myös työväestö voisi hyväksyä poikatyön 17. syyskuuta 1941 suojeluskuntien poikaorganisaatio sai käytännössä uuden nimen: "Sotilaspojat". Syntysanat lausuttiin suojeluskuntien komentajan, kenraaliluutnantti Lauri Malmbergin puheessa. Taustalla oli pyrkimys saada mukaan myös työväestön ja vasemmistolaisten perheiden pojat, joille suojeluskuntiin liittyminen oli sisällissodan jälkeen mahdoton ajatus.


title: Sotilaspojat

text:
Asiaa olivat helpottaneet jo muutkin yhteiskuntasopimukset, esimerkiksi tammikuun kihlaus ja erityisesti "suojeluskuntasopimus" työväenjärjestöjen jäsenten liittymisestä suojeluskuntiin.
SDP:n puoluetoimikunta katsoikin että organisaatio oli riittävän irtautunut suojeluskuntatyöstä, eikä työväestöllä ollut enää syytä boikotoida poikajärjestöä. Tämä tarkoitti mahdollisuutta saada myös työväestön pojat toiminnan piiriin.


title: Sotilaspojat

text: Sotilaspoikien virallisen ohjelman mukaan toiminnalle oli kahdeksan tavoitetta:


title: Sotilaspojat

text: Ohjelma oli lähes kopio suojeluskuntapoikien ohjelmasta sotaa edeltävältä ajalta, mutta kansalaiskasvatuksen nimellä suoritetun aatteellisen kasvatuksen merkitystä oli korostettu.


title: Sotilaspojat

text: Pyrkimys leventää sotilaspoikien jäsenpohjaa onnistui. Jatkosodan alkaessa suojeluskuntapoikia oli 45 000 – he muodostivat organisaation perustan. Ensimmäisen sotavuoden aikana Sotilaspoikiin liittyi 10 000 poikaa, ja vuoteen 1944 mennessä sotilaspoikien määrä kasvoi yli 72 000:een. Heistä 15 000 oli 15–18-vuotiaita.


title: Sotilaspojat

text: Vuosina 1941–1942 40 000 sotilaspoikaa työskenteli maataloudessa ja metsätöissä. Maatalousvaltaisessa kansantaloudessa ensisijaisena vaihtoehtona nähtiin poikien työskentely omalla kotitilallaan. Esikunnissa ja kotirintaman yksiköissä toimi lähetteinä 4 000 sotilaspoikaa, ja saman verran ilmavalvontatehtävissä.


title: Sotilaspojat

text: Keräystoiminta oli tärkeässä asemassa. Sotilaspojat osallistuivat organisoituina osastoina sotavuosien keräystalkoisiin. Tuloksena saatiin muun muassa vuonna 1941 750 tonnia lumppua josta saatiin 600 kilometriä villa- ja puuvillakangasta. Seuraavana vuonna lumppua kerättiin 600 tonnia, lisäksi pelkästään helmikuussa yli 1 000 tonnia kumia ja 350 tonnia metalleja. Keräystoiminta ei rajoittunut raaka-aineihin: sotilaspojat keräsivät muun muassa äänilevyjä ja kirjoja rintamajoukoille. Metsätöissä esimerkiksi vuonna 1943 15 000 poikaa teki yhteensä yli 20 000 mottia halkoja.


title: Sotilaspojat

text: Virallisesti asepukua ja asetta pääsivät kantamaan ainoastaan 17 vuotta täyttäneet, jotka kuuluivat sodanaikaisen asevelvollisuuden piiriin. Jo sodan alkuvaiheessa 1941–1942 yksittäiset sotilaspojat kuitenkin hakeutuivat aseellisen maanpuolustuksen tehtäviin, jopa rintamajoukkoihin asti. Asia järjestyi epävirallisia teitä: tuttavien ja sukulaisten kautta. Päämaja korosti useaan otteeseen, ettei kenttäjoukoissa saanut käyttää alle 17-vuotiaita sotilaspoikalähettejä. Poikien tuli palvella kotirintamalla tai esikunnissa, joskaan Itä-Karjalan sotilashallinnon uusille alueille heitä ei hyväksytty.


title: Sotilaspojat

text: Virallisesta kiellosta huolimatta sotilaspoikia kyllä aseistettiinkin. Pojille annettiin pienoiskiväärejä jatkuvaan käyttöön, ja monilla oli omiakin aseita. Lisäksi heille jaettiin monin paikoin italialaisvalmisteisia 7,35 mm Carcano-kiväärejä. Viralliseksi asia tuli vasta 1944 kun Mannerheim antoi luvan aseistaa sotilaspoikia tilanteen vaatiessa.


title: Sotilaspojat

text: Ase oli tarpeen usein vartiointitehtävissä, ja etenkin desanttien etsintäpartioissa. Desanttien etsinnässä käytettiin aluksi yleensä "haravointimenetelmää", jossa edettiin maastossa harvassa ketjussa. Myöhemmin miehitettiin tähystys- ja valvontalinjoja maastoon, vartiota teille ja lähetettiin erillisiä maastopartiota.


title: Sotilaspojat

text: Vuoden 1942 keväällä Päämaja antoi luvan ottaa 350 sotilaspoikaa Ilmavoimiin apulaisiksi. Lisäksi Merivoimien sallittiin ottaa sotilaspoikia meritähystykseen. Poikien tuli olla 15 vuotta täyttäneitä ja kuulua jonkun suojeluskunnan poikaosastoon. Sotilaspojat toimivat lähetteinä, varastoapulaisina, mekaanikkojen ja aseseppien apulaisina, hevosmiehinä ja puhelinvälittäjinä.


title: Sotilaspojat

text: Samoihin aikoihin esitettiin ainakin 16-vuotiaiden poikien hyväksymisestä sotilaskoulutukseen, mutta Päämaja ei lupaa antanut. Asia oli esillä sodan jatkuessa, ja vuoden 1944 alussa Mannerheim pohti vakavasti mahdollisuutta ottaa asevelvollisuuslain muutoksen kautta 15-vuotiaat ja vanhemmat pojat iltatorjuntajoukkoihin kotirintamalle. Esikuvana oli Saksa, jossa nuoria poikia käytettiin laajamittaisesti ilmatorjuntatehtävissä.


title: Sotilaspojat

text: Helsingin suurpommitusten alettua helmikuun alussa Mannerheim esitti, että lukioissa opiskelevat pojat tulisi saada ilmatorjuntatehtäviin. Ylin sotilasjohto oli huolissaan miehistön riittämisestä ilmatorjuntaan. Vaihtoehtoina oli vapaaehtoisuus tai yleinen kaikkia koskeva pikalaki. Kouluhallituksen pääjohtaja Arvi P. Poijärvi ja Ilmavoimien komentaja kenraaliluutnantti Jarl Lundqvist esittivät ilmatorjuntapalvelun säätämistä lailla pakolliseksi kaikille lukiolaisille. Suojeluskuntien päällikkö Lauri Malmberg korosti kuitenkin sotilaspoikien paremmuutta muihin lukiolaisiin verrattuna ja piti lakia yleisestä palvelusvelvoitteesta pakkokeinona. Puolustusvoimain komentaja Rudolf Waldenin myös vastustaessa yleistä velvollisuutta Mannerheim päätti ettei kaikkia lukiolaisia koskevaa lakia toteuteta.


title: Sotilaspojat

text: Tällöin Poijärvi järjesteli asian niin, että Kouluhallitus antoi kaikkien oppikoulujen rehtoreille käskyn kehottaa lukioluokkien poikia vapaaehtoisesti ilmoittautumaan paikkakuntansa suojeluskuntapiirille ilmatorjuntapalveluun. Kehotusta tehostaakseen Kouluhallitus lopetti maan kaikkien lukiolaispoikien opetuksen 19. helmikuuta 1944.


title: Sotilaspojat

text: Kahden viikon sisällä poikia ilmoittautui noin 1 100, 900 jäi ilmoittautumatta. Kun osa pojista lähti huhtikuun lopulla suorittamaan asevelvollisuuttaan jäi vahvuuteen ainoastaan 700 lukiolaista, kun Päämajan tarve oli 1 500 poikaa. Huhtikuun puolessa välissä joukkoa päätettiin vahvistaa vapaaehtoisilla sotilaspojilla, joita oli jo yli 70 000. Muutama sata heistä palveli jo ilmatorjunnassa eri kaupungeissa. Ilmatorjuntaan tuleville pojille piti perustaa omat tupakunnat, jotka toimisivat myös vapaa-ajalla. Lisäksi suojeluskuntien tuli järjestää heitä varten poikaohjaajat, jotka järjestäisivät kasvatuksellista toimintaa. Pojille järjestettiin kesäkuun alusta myös koulunkäyntiä, jotta kesken jäänyt kevätlukukausi saataisiin suoritetuksi.


title: Sotilaspojat

text: Ilmatorjunnassa palveleville pojille tuli antaa iltaloma kahdesti viikossa ja kolmen vuorokauden loma 4–6 viikon välein.


title: Sotilaspojat

text: Moskovan välirauha solmittiin 19. syyskuuta 1944. Rauhansopimuksen ehtojen mukaisesti sotilaalliset ja sotilaallisluontoiset järjestöt tuli lakkauttaa, myös Sotilaspojat. Järjestö lakkautettiin 24. syyskuuta 1944.


title: Sotilaspojat

text: Jatkosodan aikana it-palvelusta suorittaneista kaatui kolme sotilaspoikaa.


title: Materan maakunta

text: Materan maakunta () on yksi Italian maakunnista. Se sijaitsee Basilicatan alueella Italian eteläosissa rajoittuen kaakossa Joonianmereen.


title: Materan maakunta

text: Materan maakunnan pinta-ala on 3 479 km² ja asukasluku hieman yli 200 000. Maakunta muodostuu 31 kunnasta, pääkaupunki on Matera.


title: Montferland

text: Montferland on kunta Alankomaissa, Gelderlandin provinssissa. Asukkaita kunnassa on 34 964 (1.2.2008) ja väestötiheys on 331/km². Kunnan pinta-ala on 106,54 neliökilometriä, josta vettä on 0,91 km². Montferlandin pormestarina toimii Ina Leppink-Schuitema. Kunnan keskuspaikka on Didam.


title: Montferland

text: Montferlandin naapurikunnat ovat Zevenaar luoteessa, Doetinchem koillisessa, Oude IJsselstreek idässä ja Emmerik kaakossa. Etelässä kunta rajoittuu Saksaan.


title: Montferland

text: Nykyinen Montferlandin kunta syntyi kun Berghin ja Didamin kunnat yhdistyivät 1. tammikuuta 2005.


title: Montferland

text: Azewijn, Beek, Braamt, Didam, Greffelkamp, 's-Heerenberg, Holthuizen, Kilder, Lengel, Loerbeek, Loil, Nieuw-Dijk, Oud-Dijk, Stokkum, Vethuizen, Vinkwijk, Wijnbergen ja Zeddam.


title: Minnesota Timberwolves

text:
Minnesota Timberwolves on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Minneapolis Minnesotan osavaltiossa ja se pelaa kotiottelunsa Target Center -areenassa. Minnesota Timberwolves kuuluu NBA:n läntisen konferenssin luoteisen divisioonaan yhdessä Denver Nuggetsin, Portland Trail Blazersin,
Oklahoma City Thunderin ja Utah Jazzin kanssa.


title: Minnesota Timberwolves

text: Timberwolves pääsi pudotuspeleihin kahdeksana peräkkäisenä vuotena 1997–2004 mutta vain viimeisellä kerralla se eteni ensimmäiseltä kierrokselta jatkoon ja ylsi lopulta konferenssifinaaleihin, joissa se hävisi Los Angeles Lakersille otteluvoitoin 2–4. Seuraavan kerran joukkue pelasi pudotuspeleissä vasta keväällä 2018 ja putosi ensimmäisellä kierroksella jatkosta.


title: Minnesota Timberwolves

text: Maineikkaita Timberwolvesia edustaneita pelaajia ovat muun muassa Kevin Garnett, Kevin Love, Sam Cassell, Latrell Sprewell, Christian Laettner ja espanjalainen Ricky Rubio.


title: Oulujoen hautausmaa

text: Oulujoen hautausmaa on Oulun seurakuntayhtymän omistama hautausmaa Oulun Kirkkokankaalla.


title: Oulujoen hautausmaa

text: Hautausmaa sijaitsee noin seitsemän kilometrin päässä Oulun keskustasta entisen Oulujoen kunnan alueella. Hautausmaan välittömässä läheisyydessä on Oulujoen kirkko. Hautausmaan ja kirkkopuiston erottaa toisistaan niiden välistä kulkeva Sangintie.


title: Oulujoen hautausmaa

text: Oulujoen hautausmaa ja Intiössä sijaitseva Oulun hautausmaa olivat pitkään Oulun seurakuntien ainoat hautausmaat. Ylikiimingin liityttyä Ouluun, seurakuntien hoitoon tulivat myös Kiviharjun hautausmaa ja Ylivuoton hautausmaa sekä edelleen hautausmaina toimivat Ylikiimingin kirkon kirkkotarhat. Oulujoen hautausmaan perustamispäätös tehtiin vuonna 1904, mutta hautausmaa otettiin käyttöön vasta syyskuussa 1908 pian Oulujoen kirkon vihkimisen jälkeen. Hautausmaa-alue erotettiin Oulun maaseurakunnan Turusen virkatalon tilasta, minkä vuoksi hautausmaata on nimitetty myös Turusenkankaaksi. Hautausmaata on laajennettu 1932.


title: Oulujoen hautausmaa

text: Arkkitehti Uki Heikkisen suunnittelema sotien 1939–1944 sankarihauta-alue on sijoitettu kirkkopuistoon. Hautausmaan alueella on myös Vapaussodan muistomerkki.


title: Oulujoen hautausmaa

text: Oulujoen hautausmaalle on haudattu muun muassa seuraavat henkilöt:


title: Overbetuwe

text: Overbetuwe on kunta Alankomaissa, Gelderlandin provinssissa. Asukkaita kunnassa on 44 287 (1.2.2008) ja väestötiheys on 404/km². Kunnan pinta-ala on 115,18 neliökilometriä, josta vettä on 5,59 km². Overbetuwen pormestarina toimii Liesbeth Tuijnman. Overbetuwen keskuspaikka on Elst, jossa asukkaita on noin 20 000. Myös kunnantalo sijaitsee Elstissä.


title: Overbetuwe

text: Overbetuwen naapurikunnat ovat Renkum pohjoisessa, Arnhem koillisessa, Lingewaard idässä, Nijmegen kaakossa, Beuningen etelässä, Neder-Betuwe lännessä ja Wageningen luoteessa. Pohjoisessa kunta rajoittuu Reinjokeen ja etelässä Waaljokeen.


title: Overbetuwe

text: Nykyinen Overbetuwen kunta muodostui 1. tammikuuta 2001, kun Elst, Heteren ja Valburg yhdistyivät.


title: Overbetuwe

text: Kaupungin keskeisestä sijainnista Nijmegenin ja Arnhemin välillä johtuen monet Overbetuwen asukkaat kulkevat näissä kaupungeissa töissä. Kolme suurta moottoritietä, A50, A15 ja A325, kulkevat kunnan alueella. Overbetuwessa on kaksi rautatieasemaa.


title: Overbetuwe

text:
Overbetuwen kunta muodostuu seuraavista osista ():
Andelst, Driel, Elst, Hemmen, Herveld, Heteren, Homoet, Loenen, Oosterhout (osittain), Randwijk, Slijk-Ewijk, Valburg ja Zetten.


title: Overbetuwe

text: Kunnan pormestari on Liesbeth Tuijnman. Overbetuwen kunnanvaltuuston koostumus vuoden 2006 vaalien jälkeen:


title: Hans Collani

text: Hans Collani (13. helmikuuta 1908 Stettin, Saksa – 29. heinäkuuta 1944 Narva, Viro) oli saksalainen Waffen-SS-eversti ("SS-Standartenführer"), joka toimi Suomalaisen Waffen-SS-vapaaehtoispataljoonan komentajana toisessa maailmansodassa.


title: Hans Collani

text: Hans Collani syntyi pommerilaiseen upseeriperheeseen 1908. Hänen isänsä oli jalkaväen eversti. Ennen sotilasuraansa Collani työskenteli kauppalaivaston palveluksessa muun muassa Itämerellä.


title: Hans Collani

text: Collani liittyi Saksan kansallissosialistiseen työväenpuolueeseen ja SA-joukkoihin 1932. Pian kansallissosialistisen puolueen valtaannousun jälkeen hän siirtyi SS:n ja nousi Adolf Hitlerin henkivartiokaartiksi perustetun SS-yksikön Leibstandarte SS Adolf Hitlerin komppanianpäälliköksi. Hän toimi myös SS-kenraali Josef ”Sepp” Dietrichin adjutanttina.


title: Hans Collani

text: Collani palveli Leibstandarte Adolf Hitlerissä ja osallistui Puolan offensiiviin 1939 sekä taisteluun Ranskasta 1940. Hän palveli SS-rykmentti Nordlandissa ja SS-divisioona Wikingin esikunnassa, ennen kuin sai pataljoonan komennettavakseen. Wikingiin kuulunut Suomalainen SS-pataljoona perustettiin Wienissä 15. kesäkuuta 1941 ja tuolloin SS-Hauptsturmführerin arvoinen Collani tuli sen komentajaksi. Collani suhtautui alkuun jäykästi suomalaisiin alaisiinsa, mutta vähitellen suhteet lämpenivät. Suomalaispataljoonan kotiuttamisen jälkeen 1. elokuuta 1943 hänet määrättiin 49. SS-vapaaehtois-panssarikrenatöörirykmentti De Ruyterin komentajaksi. Rykmentti kuului hollantilaisista vapaaehtoisista koottuun SS-vapaaehtois-panssarikrenatööriprikaati Nederlandiin.


title: Hans Collani

text: 49. SS-vapaaehtois-panssarikrenatöörirykmentin komentaja, SS-Obersturmbannführer Collani haavoittui kuolettavasti taistelussa Narvan länsipuolella 27. heinäkuuta 1944. Hän kuoli haavoihinsa sotilassairaalassa 29. heinäkuuta 1944 ja hänet haudattiin Tallinnan saksalaiselle sotilashautausmaalle. Collanille myönnettiin kaksi postuumia kunnianosoitusta: Rautaristin ritariristi 19. elokuuta 1944 ja SS-Standartenführerin arvo 30. tammikuuta 1945


title: Condition Red

text: Condition Red on Iron Saviorin neljäs studioalbumi, joka julkaistiin 3. kesäkuuta 2002.


title: Dragon Ball Z: Budokai 3

text: Dragon Ball Z: Budokai 3 on Atarin vuonna 2004 julkaisema tappelupeli, joka perustuu Dragon Ball Z-Animeeen. Se on saatavilla PlayStation 2 sekä Nintendo GameCube-alustoille. Peli on Budokai sarjan kolmas osa.


title: Dragon Ball Z: Budokai 3

text:
Story Mode(Tarinatila)
Tarinatilassa pelataan eri saagoja animen mukaisesti nämä saagat ovat Saiyalaiset, Frieza, Androidit, Cell, Majin Buu
Sekä Dragonball GT saaga. Tarinatilassa voidaan valita millä hahmolla sen pelaa. Pelaamalla erillä hahmolla tämän tarinan läpi asti, avautuu uusia hahmoja joilla voi myös pelata heidän tarinansa.


title: Dragon Ball Z: Budokai 3

text:
World Tournament (Maailmanturnaus)
Pelaaja pelaa Maailmanturnauksessa tekoälyllä ohjattua vastustajaa (COM) vastaan. ja voitettuaan turnauksen pelaaja saa rahaa


title: Dragon Ball Z: Budokai 3

text:
Skills (Taidot)
Skills-tilassa voidaan parantaa hahmon taitoja ja myös vaihtaa niitä toisten pelaajien kanssa. Tarkoituksena on kehittää hahmon taitoja äärimmilleen.


title: Dragon Ball Z: Budokai 3

text:
Dueling (Kaksintaistelu)
Dueling-tilassa on yksin- ja moninpelimahdollisuus. Yksinpelissä on mahdollista pelata tekoälyllä toimivia sarjan hahmoja vastaan ja moninpelissä taas jotain toista pelaajaa vastaan.


title: Loulé

text: Loulé on kaupunki ja kunta Portugalissa. Se sijaitsee Algarven maakunnassa maan etelärannikolla, tarkkaan ottaen Faron piirissä lähellä Faroa.


title: Loulé

text: Vuonna 1988 kaupunkioikeudet saanut Loulé tunnetaan karnevaaleistaan ja lauantaisista markkinoistaan. Kunnan väkiluku on 70 622 (2011).


title: Dragon Ball Z: Budokai Tenkaichi 3

text: Dragon Ball Z: Budokai Tenkaichi 3 (, ドラゴンボールZ Sparking! METEOR, Doragon Bōru Zetto Supākingu! Meteo?) on vuonna 2007 Atarin julkaisema tappeluroolipeli, joka perustuu Dragon Ball Z -animeen. Se on saatavilla PlayStation 2- ja Wii -alustoille. Siinä on jopa 160 erilaista hahmoa Dragon Ballista, Dragonball Z:sta sekä Dragonball GT:stä ja Dragonball Z -elokuvista tuttuja hahmoja.


title: Seattle SuperSonics

text: Seattle SuperSonics oli yhdysvaltalainen ammattilaiskoripalloseura, joka pelasi NBA-liigassa kauteen 2007–2008 asti. Seuran kotipaikkakunta oli Seattle Washingtonin osavaltiossa ja se pelasi kotiottelunsa KeyArenassa. Seattle SuperSonics kuului NBA:n läntisen konferenssin luoteiseen divisioonaan yhdessä Denver Nuggetsin, Minnesota Timberwolvesin, Portland Trail Blazersin ja Utah Jazzin kanssa.


title: Seattle SuperSonics

text: Joukkueen omistaja Clay Bennett päätti siirtää joukkuetta Oklahoma Cityyn Oklahoman osavaltioon kaudeksi 2008–2009. Uuden joukkueen nimi on Oklahoma City Thunder. Nimi Seattle SuperSonics säilyy Seattlessa mahdollista uutta joukkuetta varten. Joukkue pysyy samassa divisioonassa.


title: Seattle SuperSonics

text: Tammikuussa 2013 uutisoitiin SuperSonicsin mahdollisesta paluusta Seattleen sijoittajaryhmän ostettua Sacramento Kingsin.


title: Håkan Mild

text: Stig Håkan Mild (s. 14. kesäkuuta 1971, Trollhättan, Ruotsi) on ruotsalainen entinen jalkapalloilija. Jalkapallourallaan hän oli pelipaikaltaan keskikenttäpelaaja. Nykyisin Mild toimii IFK Göteborgin urheilupäälikkönä.


title: Dzaun piiri

text: Dzaun piiri (, ) on hallinnollinen alue Georgiasta itsenäiseksi julistautuneen Etelä-Ossetian tasavallassa Kaukasiassa. Alue käsittää Etelä-Ossetian pohjoisosan eikä ole ollut Georgian keskushallituksen hallinnassa vuoden 1992 jälkeen. Piiri rajoittuu lännessä Georgian Ratša-Letškhumi ja Kvemo Svanetin alueeseen kuuluvaan Onin maakuntaan, pohjoisessa Venäjän federaation kuuluvaan Pohjois-Ossetia-Alanian tasavaltaan, idässä Georgian Mtskheta-Mtianetin alueseen kuuluviin Akhalgorin ja Qazbegin maakuntiin, etelässä Tshinvalin ja Znauyrin piireihin.


title: Dzaun piiri

text: Dzaun piirin pinta-ala on 1 448 km² ja piirin asukasluku on arviolta 10 000. Piirin hallinnollinen keskus on Dzaun kaupunki. Rokin tunneli, Etelä-Ossetian strateginen yhteys Venäjälle, sijaitsee alueella. Alueella on kaksi kaupunkia ja kymmenen kylää. Georgian hallituksen mukaan Dzaun piiri on Šida Kartlin alueeseen kuuluva maakunta.


title: Znauyrin piiri

text: Znauyryn piiri () on hallinnollinen alue Georgiasta itsenäiseksi julistautuneen Etelä-Ossetian tasavallan lounaisosassa Kaukasiassa. Alue ei ole ollut Georgian hallinnassa vuoden 1992 jälkeen. Piiri rajoittuu lännessä Georgian Imeretin alueeseen kuuluvaan Satškheren maakuntaan, pohjoisessa Dzaun piiriin, idässä Tshinvalin piiriin ja etelässä Georgian Šida Kartlin alueeseen kuuluviin Gorin ja Karelin maakuntiin. Georgian mukaan Znauyryn piiri ei ole oma hallinnollinen alueensa, vaan osa Karelin maakuntaa. Piirin hallinnollinen keskus on Znauyr.


title: Take It or Leave It

text: Take It or Leave It on yhdysvaltalainen vuosina 1940–1950 radiossa esitetty visailuohjelma. Vuonna 1950 sarjan uudeksi nimeksi tuli "The $64 Question", joka toimi edeltäjänä 1955–1958 televisiossa esitetylle "The $64,000 Question" -visailulle.


title: Take It or Leave It

text: Jakson kulku oli suoraviivainen: osallistujalta kysyttiin sarja koko ajan vaikeutuvia kysymyksiä. Ensimmäisen kysymyksen arvo oli yksi dollari, ja jokainen oikea vastaus kaksinkertaisti osallistujan voittopotin. Jokaisen kysymyksen kohdalla kilpailijalla oli mahdollisuus joko pitää voittonsa tai siirtyä seuraavaan kysymykseen. Kaikkiaan kysymyksiä oli seitsemän.


title: Take It or Leave It

text: Ohjelman alkuperäisenä isäntänä toimi Bob Hawk. Häntä seurasivat Phil Baker, Garry Moore, Eddie Cantor ja Jack Paar.


title: Take It or Leave It

text: "Take It or Leave It" pääsi Radio Hall of Fameen vuonna 1990.


title: Óscar Sonejee

text: Óscar Sonejee Masand (s. 26. maaliskuuta 1976) on andorralainen jalkapalloilija, pelipaikaltaan keskikenttäpelaaja. Sonejee on edustanut urallaan kahta seuraa: FC Andorraa ja UE Sant Juliàa. Kaudelle 2001–2002 hän siirtyi Sant Juliàn riveihin, mutta palasi heti takaisin FC Andorraan.


title: Óscar Sonejee

text: Sonejee on Andorran maajoukkueen kaikkien aikojen eniten otteluita pelannut pelaaja, ja hän on tehnyt joukkueessa myös yhden maalin.


title: Tymolisininen

text: Tymolisininen (CHOS) on yhdiste, jota käytetään pH-indikaattorina . Ulkomuodoltaan tymolisininen on ruskehtavan vihreää tai punertavan ruskeaa jauhetta, joka ei liukene veteen. Alkoholiin se sen sijaan on liukoinen. Tymolisinen muuttu punaisesta keltaiseksi pH-välillä 1,2–2,8 ja jälleen keltaisesta siniseksi happamuuden ollessa 8,0–9,6.


title: Focus on the Family

text: Focus on the Family on yhdysvaltalainen kristilliseen oikeistoon lukeutuva järjestö, jonka perusti James Dobson vuonna 1977. Järjestön päämaja sijaitsee Colorado Springsissä, Coloradon osavaltiossa. Järjestön ydintoimintoihin kuuluvat päivittäiset radiolähetykset, perheneuvonta ja kirjojen, lehtien sekä äänitallenteiden julkaisu. "Focus on the Family"n radiolähetysten arvioitu päivittäinen kuulijamäärä on 220 miljoonaa, ja niitä lähettää 6 300 asemaa 164 maassa. Järjestöllä on 1 300 työntekijää.


title: Focus on the Family

text: Järjestö vastustaa homoseksuaalisuutta ja sen alaisuudessa toimii "Love Won Out" -ohjelma, joka pyrkii eheyttämään homoseksuaaleja heteroiksi.


title: Focus on the Family

text: Vuonna 2008 "Focus on the Family" pääsi Radio Hall of Fameen.. Homoseksuaaleja edustava truthwinsout.org -järjestö aikoo järjestää protestin virallisen nimeämistilaisuuden yhteydessä 8. marraskuuta 2008.


title: Albert Bogen

text: Albert Bogen (8. huhtikuuta 1882 – 14. heinäkuuta 1961) oli itävaltalainen miekkailija ja olympiamitalisti. Hän oli mukana Itävallan hopeaa voittaneessa joukkueessa Tukholman olympialaisten säilän joukkuekilpailussa vuonna 1912. Bogen myös selviytyi puolivälieriin henkilökohtaisessa kilpailussa samoissa kisoissa.


title: Albert Bogen

text: Albert Bogenin tytär Erna Bogen oli miekkailun olympiamitalisti ja avioitui miekkailun olympiavoittaja Aladár Gerevichin kanssa. Gerevichien pojasta Pál Gerevichista tuli sukunsa kolmannen polven olympiamitalisti vuonna 1972.


title: Frank Wheaton

text: Frank Wheaton (8. toukokuuta 1833 – 18. kesäkuuta 1903) oli Yhdysvaltain armeijan upseeri Yhdysvaltain sisällissodassa ja intiaanisodissa. Wheaton syntyi Rhode Islandissa. Hän opiskeli paikallisessa yliopistossa, mutta jätti opintonsa kesken työskennelläkseen Meksikon–Yhdysvaltain-rajakomissiossa. Vuonna 1885 hän ryhtyi palvelemaan armeijassa ratsuväen luutnanttina intiaanisodissa.


title: Frank Wheaton

text: Kun sisällissota syttyi vuonna 1861, Wheaton palveli Rhode Islandin jalkaväessä Unionin puolella. Hänen kasvatusisänsä Samuel Cooper taisteli Konfederaation puolella. 29. marraskuuta 1862 Wheaton ylennettiin prikaatin kenraaliksi.


title: Frank Wheaton

text: 1873 sisällissodan päätyttyä Wheaton oli jälleen armeijan luutnantti ja johti tällä kertaa amerikkalaisia joukkoja Modoc-sodassa Pohjois-Kaliforniassa. Hän joutui kuitenkin luopumaan tehtävästään hävittyään intiaaneille taistelussa. Hän sai kenraalimajurin arvon 1897 ja jäi samana vuonna eläkkeelle armeijasta. Hän kuoli Washingtonissa ja hänet haudattiin sotilashautausmaalle.


title: Friedrich Golling

text: Friedrich Golling (11. marraskuuta 1883 – 11. lokakuuta 1974) oli itävaltalainen miekkailija.


title: Friedrich Golling

text: Golling oli mukana voittamassa hopeaa säilän joukkuekilpailusta Tukholman olympialaisissa 1912. Samoissa kisoissa hän selviytyi floretissa puolivälieriin ja putosi säilän henkilökohtaisessa kilpailussa ensimmäisellä kierroksella.


title: Tulejärvi

text: Tulejärvi sijaitsee 24 kilometriä lounaaseen Tulelaken kaupungista Kalifornian ja Oregonin rajalla Siskiyoun piirikunnassa. Alueella sijaitsi toisen maailmansodan aikaan japanilaisten internointileiri. Alue näytteli suurta osaa modoc-sodassa, ja lähistöllä on Edward Canbyn muistomerkki.


title: Gaston Strobino

text: Gaston M. Strobino (s. 23. elokuuta 1891 – 30. maaliskuuta 1969) oli yhdysvaltalainen kestävyysjuoksija, joka saavutti pronssia Tukholman olympialaisten 1912 maratonilla Kenneth McArthurin ja Christian Gitshamin jälkeen ajalla 2.38.42,4.


title: Andreas Suttner

text: Andreas Suttner (25. syyskuuta 1876 – 5. heinäkuuta 1953) oli itävaltalainen miekkailun olympiamitalisti. Hän oli mukana Itävallan hopeaa voittaneessa joukkueessa Tukholman olympialaisten säilän joukkuekilpailussa vuonna 1912. Henkilökohtaisessa florettikilpailussa Suttner putosi ensimmäisellä kierroksella.


title: Zepter International

text: Zepter International on suoramarkkinointiyhtiö. Sen markkina-alueet sijaitsevat pääasiassa Keski- ja Itä-Euroopassa.


title: Zepter International

text: Zepter toimi Formula 1 -sarjassa kilpailleen Arrows-tallin sponsorina 1990-luvun lopussa.


title: William Priddy

text: William "Reid" Priddy (s. 1. lokakuuta 1977 Richmond, Virginia) on yhdysvaltalainen lentopalloilija. Hän kuuluu Yhdysvaltojen A-maajoukkueeseen. Lisäksi hän on pelannut rantalentopalloa Amerikan ammattilaissarjassa.


title: William Priddy

text: Priddy aloitti lentopallouransa vasta viisitoistavuotiaana asuessaan Floridassa. Hänen opettajansa suostutteli hänet mukaan harjoituksiin. Hän pelasi samaan aikaan jalkapalloa, mutta heti ensimmäisten lentopalloharjoitusten jälkeen rakkaus lajiin oli syntynyt niin kovaksi, että jalkapallo sai jäädä. Hänen perheensä muutettua Phoenixiin Arizonaan Priddy alkoi pelata high schoolinsa joukkueessa. Hän johdatti joukkueensa historian ensimmäiseen osavaltion mestaruuteen vuonna 1995. Hän valmistui high schoolista vuonna 1996. Tämän jälkeen hän siirtyi pelaamaan College-sarjassa, jossa hän nousi yhdeksi suurimmista tähtipelaajista. Hän sai useita tunnustuksia, muun muassa sarjan parhaan pelaajan tittelin sekä osan All-Stars -joukkueessa.


title: William Priddy

text: Priddy pelasi uransa ensimmäiset pelit Yhdysvaltojen A-maajoukkueessa vuonna 1999 Etelä-Amerikan mestaruuskilpailuissa. Tämän jälkeen hän teki sopimuksen Italian A1-liigaan Forlin joukkueen kanssa, jossa hän pelasi vuoden verran. Tämän jälkeen hän on esiintynyt muun muassa Venäjän ja Korean liigoissa.


title: William Priddy

text: Ensimmäisen A-maaottelunsa Priddy pelasi Etelä-Amerikan mestaruuskilpailuissa. Tämän jälkeen hän on noussut yhdeksi joukkueen kantavista voimista ja nostanut A-maajoukkuetta kohti maailman huippua. Hän johti joukkueen muun muassa maailmanliigan voittoon vuonna 2008. Hän johdatti Yhdysvallat myös olympiakultaan kesäolympialaisissa 2008.


title: Reinhold Trampler

text: Reinhold Trampler (26. heinäkuuta 1877 – 21. joulukuuta 1964) oli itävaltalainen miekkailun olympiamitalisti. Hän oli mukana Itävallan hopeaa voittaneessa joukkueessa Tukholman olympialaisissa säilän joukkuekilpailussa vuonna 1912. Henkilökohtaisessa florettikilpailussa Trampler putosi ensimmäisellä kierroksella.


title: Fort Klamath

text: Fort Klamath oli Yhdysvaltain armeijan linnake Oregonissa lähellä Crater Laken kansallispuistoa.


title: Fort Klamath

text: Linnoitus perustettiin 1863, ja se näytteli tärkeää osaa idän intiaaneja vastaan käydyissä sodissa. Linnoitukseen kuului yli 50 rakennusta, jotka oli rakennettu etupäässä puusta. Linnoitusta komensi Edward Canby, joka kuoli välikohtauksessa intiaanien kanssa. Modoc-sodan jälkeen linnoituksessa teloitettiin neljä modocien johtajaa, yksi heistä oli Kapteeni Jack.


title: Fort Klamath

text: 1889 linnoituksen käyttö lopetettiin, sillä olot alueella olivat rauhoittuneet. 14. jalkaväkirykmentti lähti linnoituksesta kuitenkin vasta vuonna 1890.


title: Fort Klamath

text: Nykyisin paikalla on museo ja puisto. Museo sijaitsee jälleenrakennetussa vartiopisteessä, joka sijaitsee alkuperäisen kohdalla.


title: Portalegre

text: Portalegre on kaupunki Portugalissa. Se sijaitsee Alentejossa Espanjan rajan tuntumassa ja on Portalegren piirin pääkaupunki.


title: Portalegre

text: Portalegre perustettiin 1200-luvulla, ja kaupunki siitä tuli vuonna 1550. Koko kunnan väkiluku on 24 930 (2011). Kuuluisa asukas oli 1900-luvun runoilija José Régio.


title: Mondeville (Calvados)

text: Mondeville on kunta Calvadosin departementissa Basse-Normandien hallintoalueella Ranskassa. Kunnassa oli 10 428 asukasta vuoden 1999 väestönlaskennassa. Mondevillen pinta-ala on yhdeksän neliökilometriä. Mondeville kuuluu Caenin kaupunkiseutuun "Communauté d'agglomération Caen la Mer".


title: Sines

text: Sines on kaupunki ja kunta Setúbalin piirissä, Alentejossa, Portugalissa. Kunnan väkiluku on 14 238 (2011).


title: Sines

text: Kaupunki Sinesistä tuli vuonna 1997. Tunnetuin historiallinen asukas oli löytöretkeilijä Vasco da Gama.


title: Lion-sur-Mer

text: Lion-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 2 401 asukasta vuoden 1999 väestönlaskennassa. Lion-sur-Merin pinta-ala on viisi neliökilometriä. Lion-sur-Mer kuuluu Caenin kaupunkiseutuun "Communauté d'agglomération Caen la Mer".


title: Colombelles

text: Colombelles on kunta Calvadosin departementissa Basse-Normandien hallintoalueella Ranskassa. Kunnassa oli 6 242 asukasta vuoden 1999 väestönlaskennassa. Colombellesin pinta-ala on seitsemän neliökilometriä. Colombelles kuuluu Caenin kaupunkiseutuun "Communauté d'agglomération Caen la Mer".


title: Cambes-en-Plaine

text: Cambes-en-Plaine on kunta Calvadosin departementissa Basse-Normandien hallintoalueella Ranskassa. Kunnassa oli vuoden 1999 väestönlaskennan mukaan 1 493 asukasta. Cambes-en-Plainen pinta-ala on kolme neliökilometriä. Cambes-en-Plaine kuuluu Caenin kaupunkiseutuun "Communauté d'agglomération Caen la Mer".


title: Portimão

text: Portimão on kaupunki Algarvessa, Portugalissa. Se sijaitsee Atlantin rannalla.


title: Portimão

text: Portimãosta tuli kaupunki vuonna 1924. Koko kunnan väkiluku on 55 614 (2011). Praia da Rochan uimaranta on suosittu turistikohde.


title: Bénouville (Calvados)

text: Bénouville on kunta Calvadosin departementissa Basse-Normandien hallintoalueella Ranskassa. Kunnassa oli 1 741 asukasta vuoden 1999 väestönlaskennassa. Bénouvillen pinta-ala on viisi neliökilometriä. Bénouville kuuluu Caenin kaupunkiseutuun "Communauté d'agglomération Caen la Mer".


title: Monchique

text: Monchique on kaupunki ja kunta Algarvessa, Portugalissa. Koko kunnan väkiluku on 6 974 (2001).


title: La Cambe

text: La Cambe on kunta Calvadosin departementissa Basse-Normandien hallintoalueella Ranskassa. Kunnassa oli 518 asukasta vuoden 1999 väestönlaskennassa. La Camben pinta-ala on 11 neliökilometriä.


title: Sagres

text: Sagres on freguesia Vila do Bispon kunnassa Algarven alueella Portugalissa. Sen väkiluku on 1 909 (2011).


title: Sagres

text: Sagres sijaitsee on mantereisen Euroopan lounaiskärkenä, johon Europan manner päättyy. Tämän "Ponta de Sagres"-niemen kärjestä Henrik Purjehtija lähetti löytöretkeilijöitä 1400-luvulla tutkimusmatkoille Afrikan ja Intian rannikoille. Silloin Sagresia pidettiin vanhan maailman, Euroopan, loppupisteenä ja siitä eli legendoita maailman lopun kaupunkina Euroopassa. Nykyisin Sagresia voi yhä kuulla kutsuttavan lempinimellä "End of the World".


title: Sagres (olut)

text: Sagres on portugalilainen Central de Cervejas -panimon olutmerkki. Alkuperäinen lager tuli saataville vuonna 1940. Samana vuonna saatiin tumma Sagres, ja myöhemmin tyyppejä on tullut lisää, mm. alkoholiton versio vuonna 2005.


title: Caramell

text: Caramell on ruotsalainen elektronista musiikkia esittävä yhtye. Caramellin jäsenet ovat Katia Löfgren, Malin Sundström, Jorge ”Vasco” Vasconcelo ja Juha ”Millboy” Myllylä.


title: Caramell

text: Suomessa yhtyeen kappale "Caramelldansen" on tullut suosituksi mm. tanssipeleistä ja erilaisissa japanilaisen populaarikulttuurin innoittamissa tapahtumissa.


title: Super Bock

text: Super Bock on portugalilainen olutmerkki Unicer-panimolta, Leça do Baliosta läheltä Porton kaupunkia. Alkuperäisen lagerin lisäksi on muitakin Super Bock -tyyppejä, muiden muassa väriltään punainen "Tango" sekä alkoholiton versio.


title: Super Bock

text: Super Bockia myydään ravintoloissa ja kaupoissa kaikkialla Portugalissa mutta myös useiden muiden maiden alueilla.


title: Silves

text: Silves on kaupunki ja kunta Algarvessa, eteläisessä Portugalissa. Kaupungin väkiluku on 11 000, koko kunnassa asukkaita on 37 100 (2011).


title: Silves

text: Silvesillä on pitkä historia, ja se tunnetaan maurilaisesta Silvesin linnasta. Se on myös Algarven entinen pääkaupunki.


title: Silves

text: Kaupungin läpi kulkee Aradejoki ("Rio Arade"), joka on ollut merkittävä tekijä kaupungin vaurastumisessa. Kunnan eteläosa ulottuu Atlantin valtamerelle.


title: Tavira

text: Tavira on kaupunki Algarvessa, eteläisessä Portugalissa. Sillä on pitkä historia, joskin alue kärsi pahoin vuoden 1755 voimakkaasta maanjäristyksestä. Tavira on kuitenkin sittemmin kohonnut uuteen loistoonsa.


title: Tavira

text: Koko kunnan väkiluku on 26 167 (2011).


title: La Carolina

text: La Carolina on kaupunki Jaénin maakunnassa Espanjan Andalusiassa. Sen asukasluku on 15 673 (2015) ja pinta-ala 201 km². Kaupunki perustettiin vuonna 1767.


title: Chikara

text: Chikara on vuonna 1988 julkaistu Kissin kokoelmalevy. Se on julkaistu ainoastaan Japanissa ja on nykyisin keräilyharvinaisuus. Levyn kappaleet uudelleenmiksattiin.


title: Fredin puolustus

text: Fredin puolustus on shakkiavaus, jota kuvaavat siirrot


title: Fredin puolustus

text: Avaus on toiselta nimeltään käänteinen Fromin gambiitti Birdin avauksen muunnelman 1.f4 e5 mukaan. Fredin puolustus sijoittuu ECO-koodistolla koodille B00. Avaus on harvinainen, sillä sitä pidetään heikkona mustalle.


title: Fredin puolustus

text: Valkean paras jatko on sotilaan ottaminen siirrolla 2.exf5. Samalla siirto uhkaa shakkia Dh5+. Musta voi joskus sallia tämän pelaamalla 2...Kf7 3.Dh5+ g6 4.fxg6+ Kg7 5.gxh7 Txh7 6.Dg4+ Kh8. Tässä jatkossa musta on uhrannut kaksi sotilasta, mutta saanut kehitysetua. Valkean kannattaa jatkossa pyrkiä vaihtoihin, jolloin kahden sotilaan etu riittää voittoon loppupelissä. Mustan rauhallisempi jatko on 2...Rf6, jolloin valkea voi pitää ylimääräisestä sotilaastaan kiinni pelaamalla d4 ja Ld3. Myös eteneminen g2-g4-g5 on tyypillistä uhaten taas kuningatarshakkia h5:stä.


title: Unmasked Box Set

text: Unmasked Box Set on vuonna 2008 julkaistu Kissin box-kokoelma. Se julkaistiin ainoastaan Japanissa ja se sisältää 11 albumia.


title: Camarón de la Isla

text: José Monje Cruz eli Camarón de la Isla (5. joulukuuta 1950 San Fernando, Cádiz – 2. heinäkuuta 1992 Badalona, Barcelona) oli espanjalainen flamencotähti. Hän teki uransa aikana yhteistyötä muiden muassa Paco de Lucían ja Tomatiton kanssa. Hän oli merkittävä uuden flamencon pioneeri.


title: Camarón de la Isla

text: Camarón de la Isla kuoli nuorena keuhkosyöpään.


title: Playlist Your Way

text: Playlist Your Way on Kissin kokoelmalevy. Se julkaistiin 5. elokuuta 2008.


title: Ioamnet Quintero

text: Ioamnet Quintero (s. 8. syyskuuta 1972 Havanna) on entinen kuubalainen korkeushyppääjä.


title: Ioamnet Quintero

text: Quintero voitti kultaa Pan-Amerikan kisoissa Havannassa 1991 . Barcelonan olympialaisissa 1992 hän saavutti pronssia tuloksella 197. Hän hävisi kilpailun voittaneelle Heike Henkelille viisi ja hopeamitalisti Galina Astafeille kolme senttiä. Samana vuonna hän voitti maailmancupin korkeuskilpailun Havannassa hypättyään 194.


title: Ioamnet Quintero

text: Quintero sijoittui kuudenneksi sisäratojen MM-kilpailuissa Torontossa 1993 tuloksella 197. Seuraavana kesänä hän voitti ulkoratojen maailmanmestaruuden Stuttgartissa ylitettyään 199. Silvia Costa varmisti Kuuban kaksoisvoiton.


title: Ioamnet Quintero

text: Quintero voitti Pan-Amerikan kisoissa kultaa jälleen Mar del Platassa 1995. Pariisin MM-hallikisoissa 1997 hän sijoittui viidenneksi.


title: Ioamnet Quintero

text: Quintero hyppäsi ennätyksensä 201 cm Berliinin hallikilpailuissa 5. maaliskuuta 1993. Ulkoradoilla hän teki parhaan tuloksensa 200 cm Monacossa elokuussa 1993.


title: Sergei Ostapenko

text: Sergei Ostapenko (s. 23. helmikuuta 1986 Neuvostoliitto) on kazakstanilainen jalkapalloilija, pelipaikaltaan hyökkääjä. Hän on 191 senttimetriä pitkä ja edustaa nykyisin kotimaansa FK Alma-Ataa.


title: Sergei Ostapenko

text: Sergei pääsi vuonna 2007 Kazakstanin maajoukkueeseen ja hän on tehnyt yhden maalin 13. ottelussa.


title: Antequera

text: Antequera on kunta ja kaupunki Málagan maakunnassa Andalusian itsehallintoalueella Espanjassa. Se sijaitsee Málagan pohjoispuolella. Antequeran asukasluku on noin 41 000 (2015).


title: Antequera

text: Kaupungilla on pitkä historia, ja se on alueen kulttuurikeskuksia.


title: Antequera

text: Antequeran lähistöllä sijaitsee kolme megaliittista hautapaikkaa: Dolmen de Menga, Dolmen de Viera ja Dolmen de El Romeral, joista kaksi ensiksi mainittua ovat aivan kaupungin ulkopuolella. Ne ovat tuhansia vuosia vanhoja paasikammioita.


title: Silvio Hernández

text: Silvio Hernández del Valle (31. joulukuuta 1908 Veracruz – 20. maaliskuuta 1984 México) oli meksikolainen koripalloilija, joka voitti Meksikon maajoukkueessa olympiapronssia Berliinissä 1936. Hän pelasi turnauksessa kaksi ottelua.


title: Indiana Pacers

text: Indiana Pacers on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Indianapolis Indianan osavaltiossa ja se pelaa kotiottelunsa Bankers Life Fieldhouse -areenassa. Indiana Pacers kuuluu NBA:n itäisen konferenssin keskiseen divisioonaan yhdessä Chicago Bullsin, Cleveland Cavaliersin, Detroit Pistonsin ja Milwaukee Bucksin kanssa.


title: Indiana Pacers

text: Pacers ei ole koskaan voittanut NBA:n mestaruutta. Se pelasi NBA:n loppuotteluissa keväällä 2000 Los Angeles Lakersia vastaan mutta hävisi otteluvoitoin 4–2. Joukkueen tärkeimpiä pelaajia olivat tuolloin Reggie Miller, Mark Jackson, Dale Davis, Rik Smits, Travis Best ja Jalen Rose. Samalla kaudella seura muutti nykyiseen kotihalliinsa, jonka nimenä oli tuolloin Conseco Fieldhouse, ja pelasi siellä ensimmäisen ottelunsa 6. marraskuuta 1999. Aiemmin kotiareenana oli Market Square Arena.


title: Indiana Pacers

text: Joukkue pelasi vuodet 1967–1976 ABA-liigassa ja voitti mestaruuden vuosina 1970, 1972 ja 1973.


title: Literaali (ohjelmointi)

text: Literaali "(literal)" on tiettyä tietotyyppiä edustavan tiedon esitysmuoto tietokoneohjelman lähdekoodissa. Literaali-sanan yhteydessä käytetään tavallisesti literaalin tietotyyppiä määrittävää etuliitettä, jolloin puhutaan esimerkiksi merkkijonoliteraaleista tai kokonaislukuliteraaleista.


title: Literaali (ohjelmointi)

text: Literaalin kulloinenkin määrittelytapa riippuu käytetyn ohjelmointikielen syntaksista.


title: Literaali (ohjelmointi)

text: Useimmissa nykyaikaisissa ohjelmointikielissä merkkijonoliteraali määritellään kirjoittamalla se lainausmerkkien tai heittomerkkien sisään. Vastaavasti kokonaislukuliteraalit kirjoitetaan sellaisenaan ilman ympäröiviä merkkejä, ja desimaaliluvuissa käytetään desimaalierottimena pistettä. Näiden toisistaan eroavien merkintätapojen eli notaatioiden perusteella jäsennin tunnistaa, mitä tietotyyppiä kyseinen literaali edustaa, ja osaa näin jäsentää tiedon halutulla tavalla.


Planisfääri


title: Planisfääri

text: Planisfääri on kahden kiekon muodostama tähtikartta, josta kiekkoja kääntämällä näkee tähtitaivaan asennon sekä vuoden että vuorokauden eri aikoina. Planisfäärin avulla on helppo oppia tunnistamaan tähdet ja tähdistöt.


title: Planisfääri

text: Planisfäärin muodostavat tähtikartta ja sen päälle kiinnitetty kiekko, jota voi pyörittää tähtikarttaan taivaannavan kohdalle kiinnitetyn tapin ympäri. Tähtikarttaan on merkittyä kirkkaimmat tähdet, tähdistöt ja mahdollisesti kirkkaimpia syvän taivaan kohteita. Sen päällä olevassa kiekossa on läpinäkyvä soikea ikkuna tai aukko, jonka läpi näkyy vain osa tähtikartasta, nimittäin se osa, joka kuvaa valitulla hetkellä havaintopaikkakunnalta katsottuna näkyvissä olevaa osaa tähtitaivaasta. Tätä kiekkoa voidaan kiertää kiinnityskohtansa ympäri.


title: Planisfääri

text: Planisfäärin ylemmän kiekon ulkoreunalla on 24 tunnin mitta-asteikko, ja uloimmalla tähtikarttakiekon kehällä sijaitsee kalenterikuukaudet sekä -päivät. Kiertämällä kiekkoja siten, että kulloisenkin hetken päivämäärä ja kelloaika ovat samalla kohdalla, saadaan tähtikartta näkyviin siinä asennossa, jossa tähtitaivas on kyseisellä hetkellä. Ikkunaan on merkitty läntinen ja itäinen horisontti. Kun planisfääriä pidetään pään päällä nämä merkityt kohdat vastaaviin ilmansuuntiin käännettyinä ja mitta-asteikot täsmätty kyseisen hetken mukaisiksi, tähdet näkyvät sen tähtikartassa samoissa ilmansuunnissa kuin todellisuudessakin.


title: Planisfääri

text: Koska näkyvä taivas on erilainen eri leveysasteilla, planisfäärejä valmistetaan eri leveysasteille tarkoitettuna. Planisfäärin tähtikarttaan merkitäänkin vain ne tähdet, jotka tarkoitetulla leveyspiirillä ovat ainakin osan ajasta näkyvissä.


title: Planisfääri

text: Nykyaikaisen planisfäärin edeltäjä oli jo hellenistisenä aikana tunnettu, Hipparkhoksen keksimä astrolabi. Sanalla planisfääri () oli alkujaan toinen merkitys: sitä käytti alun perin toisella vuosisadalla Ptolemaios tasolle piirretystä maapallon kartasta. Tässä merkityksessä sanaa käytettiin vielä renessanssin aikana: esimerkiksi Gerhardus Mercator nimitti vuonna 1569 laatimaansa maailmankarttaa planisfääriksi. Nimityksellä on usein tarkoitettu nimenomaan stereografista karttaprojektiota.


title: Planisfääri

text: Nykyisessä, tasolle piirrettyä taivaanpallon karttaa tarkoittavassa merkityksessä sanaa planisfääri käytti ensimmäisenä vuonna 1624 Jacob Bartsch, joka oli Johannes Keplerin vävy.


title: Planisfääri

text: Koska planisfäärissä suuri osa taivaanpallo kuvataan tasolle, siinä esiintyy aina huomattavia vääristymiä. Kuten kaikki kartat, planisfääritkin tehdään jonkin karttaprojektion mukaan. Planisfääreissä käytetään pääasiassa kahta projektiota, napakeskeistä oikeakeskipituista tasoprojektiota ja stereografista projektiota.


title: Planisfääri

text: Oikeakeskipituisessa tasoprojektiossa tähtitaivas kuvataan siten, että jompikumpi taivaannavoista (sen mukaan, kummalla pallonpuoliskolla planisfääri on tarkoitettu käytettäväksi) tulee kartan keskipisteeseen ja tähtitaivaan eri leveyspiirejä (deklinaatioita) vastaavat sitä ympäröivät samankeskiset ympyränkehät, joiden etäisyydet kasvavat navalta etäännyttäessä tasavälein. Jokaisella keskipisteen kautta kulkevalla suoralla tähtien väliset etäisyydet ovat suoraan verrannolliset niiden todellisiin kulmaetäisyyksiin tähtitaivaalla, mutta tätä vastaan kohtisuorassa suunnassa kartan mittakaava vaihtelee eri etäisyyksillä. Mittakaavat eri suuntiin poikkeavat toisistaan ja sen mukaisesti tähdistöjen muodot vääristyvät sitä enemmän, mitä kauempana navalta ne ovat. Esimerkiksi Orionista, joka sijaitsee taivaanpallon ekvaattorin paikkeilla, tämä vääristymä on selvästi huomattavissa. Eräässä huomattavassa oikeakeskipituisen tasoprojektion mukaisessa planisfäärissä tämä on otettu huomioon painamalla sen toiselle puolelle pohjoinen, toiselle puolelle eteläinen näkymä, jolloin kartta ei ulotu yhtä kauas keskuksesta.


title: Planisfääri

text: Sterografisessa projektiossa kartan mittakaava on samassa kohdassa kaikkiin suuntiin sama, mutta siinäkin on omat ongelmansa. Siinä eri leveyspiirien eli deklinaatioympyröiden väliset etäisyydet kasvavat navalta etäännyttäessä, jolloin tähdistöjen muodot pysyvät oikeina. Seurauksena kuitenkin on, että kartan reunoilla olevat tähdistöt näyttävät liian suurilta verrattuina lähellä taivaannapaa sijaitseviin tähdistöihin: esimerkiksi Orion on kaksi kertaa niin korkea kuin sen pitäisi olla (aivan vastaavasta syystä, jonka vuoksi Mercatorin projektion mukaisissa maailmankartoissa esimerkiksi Grönlanti näyttää aivan liian suurelta). Toinen vika on, että lähellä taivaannapaa olevat tähdistöt näyttävät epämukavan pieniltä. Kohtalaisen kaukana päiväntasaajalta olevat havaitsijat, jotka näkevät lähellä taivaannapaa olevan osan tähtitaivaasta paremmin kuin lähellä horisonttia olevat osat, saattavat juuri tästä syystä pitää napakeskisen oikeakeskipituisen projektion mukaista planisfääriä parempana.


title: Planisfääri

text: Ylempään kiekkoon on merkitty horisontti, joka on sen läpinäkyvän osan rajana ja osoittaa tähtitaivaasta kulloinkin näkyvissä olevan osan rajan. Horisontin yläpuolella on kullakin hetkellä puolet taivaanpuoleesta. Myös horisonttiviiva on suurimman osan ajastaan vääristynyt samasta syystä kuin tähdistöt.


title: Planisfääri

text: Jos planisfääri on tehty stereografisen projektion mukaan, horisonttia vastaava viiva ylemmässä kiekossa on ympyrän muotoinen. Muussa tapauksessa se on soikea ja toiselta puolelta ikään kuin litistynyt.


title: Planisfääri

text: Planisfäärin horisontti on tehty sen mukaan, että se vastaa tähtitaivaan näkyvää osaa sillä leveyspiirillä, jolle planisfääri on tarkoitettu. Joissakin kehittyneempiin ja samalla kalliimpiin planisfääreihin on tehty useita ylempiä kiekkoja, jotka voidaan vaihtaa, tai ylempään kiekkoon on merkitty useita horisonttiviivoja eri leveyspiirejä varten.


title: Planisfääri

text: Jos planisfääriä käytetään muulla leveyspiirillä kuin mille se on tarkoitettu, joko taivaalla näkyy joitakin tähtiä, joita planisfäärissä ei ole, tai planisfäärissä näkyy tähtiä, jotka eivät havaintopaikkakunnalta katsottuna ole taivaalla näkyvissä. Todellisuudessa horisontin yläpuolella olevatkaan, mutta sen läheisyydessä olevat tähdet eivät kuitenkaan usein näy, koska kukkulat, puut tai rakennukset peittävät ne näkyvistä ja silloinkin, kun tällaisia näköesteitä ei ole, niistä tullut valo joutuu kulkemaan ilmakehässä pidemmän matkan ennen saapumistaan katsojan silmään. Alle 5° horisontin yläpuolella olevat tähdet näkyvätkin yleensä vain kaikkein edullisimmissa olosuhteissa. Tämän vuoksi planisfääriä voi varsin hyvin käyttää vielä noin 5 leveyspiiriä pohjoisempana tai etelämpänäkin kuin mille se on tarkoitettu. Esimerkiksi 60. pohjoiselle leveyspiirille laadittua planisfääriä voi käyttää 55. ja 65. pohjoisen leveyspiirin välisellä alueella.


title: Planisfääri

text: Tarkkoihin planisfääreihin on merkitty tähtitieteelliset koordinaatit: rektaskensio ja deklinaatio. Planeettojen, asteroidien ja komeettojen kulloinenkin sijainti käy ilmi vuotuisista tähtitieteellisistä julkaisuista, joiden avulla planisfäärin käyttäjä voi nekin helposti löytää taivaalta, vaikkei niitä olekaan planisfäärin tähtikartaan merkitty.


title: Planisfääri

text: Joissakin planisfääreissä on erityinen deklinaatio-osoitin, joka on kiinnitetty samaan kohtaan kuin ylempi kiekko. Toisinaan ylempään kiekkoon on painettu deklinaatioasteikko suoralle, joka yhdistää horisontin pohjois- ja eteläpisteen. Rektaskensiot on merkitty samalle reunalle kuin päivämäärätkin, joiden mukaan planisfääri asetetaan.


title: Literaali

text: Literaali tarkoittaa seuraavia asioita:


title: Tshinvalin piiri

text: Tshinvalin piiri (; ) on hallinnollinen alue Georgiasta itsenäiseksi julistautuneen Etelä-Ossetian tasavallan etelä- ja keskiosassa Kaukasiassa. Suurin osa alueesta ei ole ollut Georgian hallinnassa vuoden 1992 jälkeen. Piiri rajoittuu lännessä Znauyrin piiriin, pohjoisessa Dzaun piiriin, idässä Georgian hallinnassa olevaan Akhalgorin piiriin ja etelässä Georgian Šida Kartlin alueeseen kuuluviin Gorin ja Karelin maakuntiin. Georgian mukaan Tshinvalin piiri ei ole oma hallinnollinen alueensa, vaan osa Gorin maakuntaa. Piirin hallinnollinen keskus on Tshinvalin kaupunki.


title: Valeri Spitsyn

text: Valeri Anatoljevitš Spitsyn (, s. 5. joulukuuta 1965) on entinen venäläinen kävelijä.


title: Valeri Spitsyn

text: Spitsyn käveli 50 kilometrillä neljänneksi Barcelonan olympialaisissa 1992. Samassa lajissa hän käveli vuoden kuluttua pronssia Stuttgartin MM-kilpailuissa Valentin Konosen ja Jesús Ángel Garcían jälkeen. Uransa ainoan arvokisavoiton hän saavutti 50 kilometriltä vuoden 1994 Euroopan-mestaruuskilpailuissa Helsingissä.


title: Valeri Spitsyn

text: 21. toukokuuta 2000 Spitsyn käveli päälajissaan 50 kilometrillä uuden maailmanennätyksen (3.37.26), kunnes puolalainen Robert Korzeniowski rikkoi sen 8. elokuuta 2002. Korzeniowskin aika oli 3.36.39.


title: Milwaukee Bucks

text: Milwaukee Bucks on vuonna 1968 perustettu yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Milwaukee Wisconsinin osavaltiossa ja se pelaa kotiottelunsa vuonna 2018 valmistuneessa Fiserv Forumissa. Aiempi kotiareena oli BMO Harris Bradley Center. Milwaukee Bucks kuuluu NBA:n itäisen konferenssin keskiseen divisioonaan yhdessä Chicago Bullsin, Cleveland Cavaliersin, Detroit Pistonsin ja Indiana Pacersin kanssa.


title: Milwaukee Bucks

text: Ainoan mestaruutensa Milwaukee Bucks on voittanut vuonna 1971 pelatessaan NBA:ssa vasta kolmatta kauttaan. Se voitti konferenssivälierissä San Francisco Warriorsin otteluvoitoin 4–1, konferenssifinaaleissa Los Angeles Lakersin 4–1 ja loppuottelusarjassa Baltimore Bulletsin 4–0. Mestarijoukkueen päävalmentajana toimi Larry Costello ja pelaajia olivat muun muassa Kareem Abdul-Jabbar, Oscar Robertson, Jon McGlocklin, Bob Dandridge, Greg Smith, McCoy McLemore, Bob Boozer ja Lucius Allen.


title: Rokin tunneli

text:
Rokin tunneli on Ison Kaukasusvuoriston läpäisevä tunneli. Se kulkee Venäjän federaation hallitseman Pohjois-Ossetia-Alanian tasavallan Alagirin piiristä Georgiaan Dzaun piiriin, joka kuuluu Georgian Šida Kartlin hallintoalueeseen.
Tunneli rakennettiin Neuvostoliiton aikana ja se valmistui vuonna 1984. Se on yksi harvoista kätevistä reiteistä, jotka läpäisevät Kaukasusvuoriston. Se kulkee noin 2 500 metriä merenpinnan yläpuolella ja on 3 730 metriä pitkä. Tunnelin liikenteeltä kerättävät tiemaksut ovat merkittävä verotulojen lähde itsenäiseksi tasavallaksi julistautuneelle Etelä-Ossetian (de facto) hallitukselle.


title: Rokin tunneli

text: Rokin tunneli on tärkeä sotilaallinen kohde, koska se mahdollistaa vahvistusten tuomisen Pohjois-Kaukasian sotilaspiirin alueelta Pohjois-Ossetia-Alaniasta. Etelä-Ossetiassa elokuussa käytyjen taisteluiden aikana Venäjän federaation 58. yleisjoukkojen armeijan pataljoonatason taktinen osasto kuljetti lyhyessä ajassa neljä rykmenttiä Etelä-Ossetiaan tunnelin kautta.


title: Rokin tunneli

text: Venäjän federaation asevoimien tiedottaja, kenraalieversti Anatoli Nogovitsynin mukaan 16. elokuuta 2008 kello 16:15 MSD oli tavattu aseistettu ryhmä Rokin alueella. Seuranneessa laukausten vaihdossa toinen Lada Niva vaurioitui ja toisen Lada Nivan miehistö pääsi pakenemaan.


title: Rokin tunneli

text: Venäjän federaation ulkoasiainministeriön varaministeri Grigori Karasin torjui vaatimuksen siitä, että Rokin tunneli asetettaisiin kansainväliseen valvontaan.


title: Seikkailu

text: Seikkailu voi tarkoittaa ainakin seuraavia asioita:


title: Nanao

text: Nanao () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaalla Japaninmeren Notonlahden rannikolla Kanazawan koillispuolella. Kaupunkiin kuuluu Notojiman saari. Nanaossa on 54 232 asukasta (vuonna 2017) ja sen pinta-ala on 318,32 neliökilometriä.


title: Nanao

text: Kaupungin nimi merkitsee ”seitsemän häntää” ja viitannee seitsemään vuorenharjaan, jotka näkyivät vuorelle rakennetusta Nanaon linnasta. Nanao oli entisen Noton provinssin pääkaupunki. Kaupunkioikeudet Japanin nykyisen kuntalaitoksen puitteissa se sai vuonna 1939. Se laajeni huomattavasti vuonna 2004, kun siihen liitettiin kolme ympäristön kuntaa. Kaupunkia palvelevat JR Nishi-Nihonin Nanao-linja ja Noto-rautateiden Nanao-linja.


title: Scioton piirikunta

text: Scioton piirikunta on piirikunta Ohiossa, Yhdysvalloissa, jonka hallintokeskus on Portsmouth. Se sijaitsee Scioto- ja Ohiojokien yhtymäkohdassa ja sen naapuripiirikuntia ovat Pike pohjoisessa, Jackson koillisessa, Lawrence idässä ja Adams lännessä sekä Kentuckyyn kuuluvat Greenup ja Lewis etelässä.


title: Scioton piirikunta

text: Hallintokeskus:PortsmouthPiirikunnassa oli vuoden 2010 väestönlaskennassa 79 499 ihmistä. Etniset ryhmät jakautuivat valkoisiin (94,4%), mustiin (2,7%), alkuperäisamerikkalaisiin (0,5%) ja aasialaisiin (0,3%). Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,4%, 5–17-vuotiaita 16,7%, 18–24-vuotiaita 9,3%, 25–44-vuotiaita 27,0%, 45–64-vuotiaita 25,6% ja yli 65-vuotiaita 15,0%.


title: Scioton piirikunta

text: Köyhyysrajan alapuolella eli 23,5% asukkaista.


title: Ehsan Hadadi

text: Ehsan Hadadi (, s. 20. tammikuuta 1985 Teheran) on iranilainen kiekonheittäjä.


title: Ehsan Hadadi

text: Hadadi harrasti lapsena käsipalloa. Hän heitti eräässä ottelussa pallon maalitolppaan sellaisella voimalla, että tolppa hajosi. Tämän seurauksena Hadadin opettaja kehotti häntä aloittamaan jonkun heittolajin harrastamisen.


title: Ehsan Hadadi

text: Hadadi voitti Aasian juniorimestaruuden Ipohissa kesäkuussa 2004 heitettyään 1,75 kg:n kiekkoa ennätyksensä 62,24 m. Kuukautta myöhemmin hän voitti nuorten maailmanmestaruuden Grossetossa tuloksella 62,14. Kyseessä oli Iranin ensimmäinen kultamitali yleisurheilun MM-kilpailuissa.


title: Ehsan Hadadi

text: Hadadi voitti miesten Aasian-mestaruuden Incheonissa syyskuussa 2005 tuloksella 65,25. Seuraavana vuonna hän voitti kultaa Aasian kisoissa Dohassa tuloksella 63,79 sekä sijoittui toiseksi maailmancupissa heitettyään 62,60. Vuonna 2007 Hadadi voitti Aasian-mestaruuden Ammanissa tuloksella 65,38. Osakan MM-kilpailuissa 2007 hän oli seitsemäs heitettyään 64,53.


title: Ehsan Hadadi

text: Hadadi karsiutui 2008 Pekingin olympialaisten loppukilpailusta, mutta sijoittui kuudenneksi . Hän voitti Aasian-mestaruuden Kantonissa 2009 tuloksella 64,83. Seuraavana vuonna hän sai kultaa Kantonin Aasian kisoissa tuloksella 67,99 ja sijoittui kolmanneksi Splitin maanosien cupissa.


title: Ehsan Hadadi

text:
Hadadi voitti neljännen kerran peräkkäin Aasian mestaruuden Kobessa 2011 tuloksella 62,27. Hän sai saman vuoden Daegun MM-kilpailuissa pronssia viimeisen kierroksen heitollaan 66,08. Tämä oli Iranin kaikkien aikojen ensimmäinen mitali yleisurheilun aikuisten MM-kilpailuissa. Lontoon olympialaisissa 2012 hän saavutti Iranin ensimmäisen yleisurheilun olympiamitalin saatuaan hopeaa avauskierroksen heitollaan 68,18. Hän voitti kultaa Aasian kisoissa Incheonissa 2014 tuloksella 65,11. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017. Vuonna 2017 hän voitti viidennen kerran Aasian-mestaruuden. Hän voitti neljännen kerran peräkkäin kultaa Aasian kisoissa Jakartassa 2018 tuloksella 65,71.
Hadadi heitti ennätyksensä 69,32 m Tallinnassa 3. kesäkuuta 2008.